Maiana Artoiz, aitaren arreba txikiena, Frantxua seme zaharrenaren Baionako apartamentura heldu zen, autobusa Otsabiderako bide-juntan harturik. Emaztea errainarekin garatzen ziren pataska etengabeez aspertuta zegoen; Marysek alabaina hutsak eta akatsak baizik ez zizkion aurkitzen, eta bakarretan Jakes semeak, andrearen ildotik, erasiaka erabiltzen zuen. Egia erran Maianak ez zukeen nehoiz horrelako egunerokotasunik asmatu, bere sortetxean berean. Gauez oheratzen zenean negarrez urtzen zen: senarra galduz geroztik, alta ez zuen hark ere gozoki tratatu, pairatzen zuen egoera tristea iruditzen zitzaion. Goiz batez ordea, askariteko bilduak ziren sukaldeko mahaian, erabaki erraldoia jakinarazi zien:\n— Banoa Frantxuarekin bizitzera.\n— Zoazi deabruetan hara, nahi baduzu —erantzun zion Marysek, irri karkaila lotsagabea askatuz.\n— Frantxuak bederen jendeki tratatuko nau! —auhen bat askatu zuen, eta oiloen bazkatzera abiatu zen, euriz lohitu loiroan jadanik puru-puruka aditzen zela.\nHortik aurrera, Marysek ez zion hitzik luzatu eta Jakes haren soakoari ihes zebilkion. Maianak halatan, bospasei egun pasatu zituen puskila apurrak apailatzen, Frantxuari telefonoz deitu ondoan.\nFrantxua halaber ez zen sobera bero amaren errezibitzeko. Apartamentuaren txikitasuna azpimarratu zuen, lan-orduen nekea eta bakardade premia. Baina haurretik mutikoak bihotz ona zuen eta, hondarrean amore emanez, amaren galdea onartzea besterik ez zitzaion geratu. Frantxuaren duda eta zalantzek Maianarengan izua eragin zuten: norekin bada jardungo zen, nehork ez baldin bazuen bere konpainiarik maite. Ala Etxepareko Janinaren maneran, kantonamenduko hiriburuko zahar egoitzara jo behar zuen? Ez zekien zer eta nola egin. Arimaren zokoan hargatik semearen baiezko txepelaren oihartzuna zetxikan, amodiozko seinale ahul. Frantxuari segurtatu zion epe laburrerako baizik ez zela etortzen, ezin-bizia zeukala, errainak gaizki maneiatzen zuela eta laster bere apartamentua aloka zezakeela Baionan, berdin zitzaiolako azkenean hirian edo baserrian, bake apurra dastatzen zuen ber. Baldintza horiek guztiak entzunik baiezkoa eman zion Frantxuak, unean uneko aterabidea zela berretsiz goraki.\nBaionara joan bezperan, Iratzeta deitu etxe ondoko mendi aska lasaira abiatu zen Maiana. Haritz berde eta gorakoi baten azpian jarri zen, xakurra aldamenean, ibiltzearen bortxaz hats hantua. Iraganak, armiarma sare uher, gatibatu zion pentsamendua. Bost haurrak jauki zitzaizkion buruhonaren harrotzera: Frantxua gehiena, Jakes bigarrena, Anttoneta, Terexa eta Leon. Jakes salbu denak Otsabidetik kanpo hegaldatu ziren, Anttoneta Parisera, Leon eta Frantxua Baionara irudiz Europa osoa lanez lan kurritu ondoan, eta Mustafarekin ezkondu zen Terexa Marseillara. Behe-mailako funtzionario bilakatuagatik, ofizio onak zituzten denek, eta segur aski akuilatuak izan balira are situazione hobeak erdiesten ahalko zituztela sinesten zuen Maianak. Baina baserrian dirurik ez zen eta senarrak eskolatzen zirenak gorrotatzen zituen. Adibidez, Frantxuak gaitzeko zafrakoak biltzen zituen, aitak liburu bat eskuetan harrapatzen zuen aldi oroz eta ongarria hedatzera igortzen zuen, zalu. Mutikoak, orduan, errabiaz elge malkarreko iratze eta ote-goroztun puloak barreiatzen zituen, madarikatua zela errepikatuz. Frantxua ezik, besteak oro familiatu ziren, eta bere iritziz bekan baizik ikusten ez zituen zortzi arra-haur konta zitzakeen Maianak. Pena eta gogortasun handian umeak altxatu arren, ondorengo aberatsa zeukala ondorioztatu zuen.\nFrantxua amodio hurbilaz troxatu zuela oroitzen zen emaztea: ez zekien zergatik baina bere sabeletik munduratuko zen lehen haurra neska zatekeela imajinatu zuen beti Maianak. Oihu, garrasi eta odol artean, pitili txikiarekilako artxoa jazarri zitzaion. Senarra, amaginarrebak eta amaganaiak pozik zeuden, etxeko lehen haurra mutikoa zela jakin zutenean. Urte hartan, Ameriketan plantatua zen Peterrek berak zorion gutun bat bidali zion, Verdungo trintxeretan bizia galdu zuen Maianaren anaia zaharraren omenez Frantxua deitu zutenaren bataiora ez zela etortzen ahalko erantsiz. Alegrantziarik handienean ospatu zen etxeko jaungaiaren munduratzea, baina handik laster umetxoa eritasun horiak jo zuen eta kasu bereziaz artatzeko premia gainditu zen. Hiriburuko ospitalera eramaten zuten tarrapataka, Xarlestegi herriko auto-jabe bakarraren bi-zaldiko urdin ilunean. Iratzetako haritzetan Maianak begiak hertsi zituen: oraindik ere malkoak lerratzen zitzaizkion, xatarrez eta buruxkandoz tinkatu eta gaixotasunak ahuldu mutikoa besoetan gauak gauari zihoaneko irudiak berritxuratzen zituenean. Frantxua hilen zela uste zuen aldi oroz. Zalantza astun hura zeukan kasko-zokoan danbaka jagoitik. Ondotik jinen ziren haurrek ez zuten inolako osagarri arazorik eduki, liliak bezala sortzen eta hazten ziren, indartsu, kementsu, norbere bide goiztiarraz segur antzaz.\nJean senar zenarekin geroarekiko eztabaida hitsak eramaten zituen, batez ere arratsaldeetan biak bakarrik loaldira joaten zirenean:\n— Ez dinagu Frantxua emaire hori etxeko atxikitzen ahal!\n— Osagarriz ahul izanagatik, gazte fin eta abila duk.\n— Ba, hik beti haren alderdia hartzen dun, emaztekia. Etxalde hau egiazko gizon baten meneko utzi behar dinagu.\n— Nik Jakes bortitza baino Frantxua eztia hauta nezakek.\n— Jakes duken eta kito!\nGizonak Maianaren solasa tanpez mozten zuen, eta isiltasun pisuaz lehertuak elkarri bizkarrez pausatzen ziren, mende laurden hartan zegiten eran. Halaz Jakes zatekeen Artoizeko nagusia eta emazteak bedi beraz xuxurlatzen zuen, etsia. Baina egia erran Frantxua xarmantegia zen laborantzan plantatzeko, ikastea gustuko zuen eta orduak pasa zitzakeen aritmetika ariketak osatzen. Batzuetan, Jakes etxeko eta besteak oro kanpoko zirela deliberatu zenean, josten edo trikotatzen ari zenean, Maianak Frantxua bere presentzia soilaz laguntzen zuen ikastetxeko beharretan galtzen zelarik, behiak eta ardiak jetzi ondoan. Suak ziraueno egoten zen sukaldeko mahaiaren puntan disertazio edo latinetik erdararako itzulpenak ontzeko, hiztegi mardulak eskumenean. Frantxua horrela ikustean, bera baino bi urte zaharrago eta apeztu zen Gilen anaia irudikatzen zuen: seminario txikitik oporretara zetorrenean grekera edo latinerako perpausak goraki arrapasatzen zituen, biak ur hegian kabala zain zeudela; agian hizkuntza desagertu haien soinuaren oinarria bilatzen zuen oraindik Frantxuaren ikasketen karietara.\nSan Andres katedralaren maldan autobusetik jaitsi zenean, Frantxua Gilenen ildotik apeztuko zelako ametsa zerabilkion gogoan dantzari. Baina kolegiotik landa mutikoak ez zuen seminarioko bidea hartu, herriko auzo bati esker harrapatu Baiona ezkerraldeko burdingintza saileko lanerakoa baizik. Han zegoen geroztik, Aturri ertzeko fabrika erraldoi batean, nahiz eta denborarekin langileak bekandatzen ari ziren. Goizero joaten zen, eguna burdin-ur usainez itoa eta mailu gotorren klinki-klanka herotsez zapaldua bukatzeko. Hala erraten zion bederen, intentzio txarreko jende batzuek Maianari so-zeharkariz bere seme kuttunaren bizimoldea arras desberdina zela ulertarazten zioten arren. Frantxua hargatik gizon prestua zen, ezkondu ez baldin bazen ere.\nZernahi gisaz, autobuseko gidariak emazte adinduaren puskak lurrean pausatu zituen eta bidaia hor bururatzen zitzaiola konturatu zen. Hirurogei urteetan zehar lautan baino ez zen Baionara etorri, eta katedraleko dorre karratuei begira pixka bat ezbideratua senti zitekeen. Bazterrak aztertu eta bereber galdatu zuen:\n— Non da Frantxua? Ene bila etorri behar zuen. Ez da nehon ageri!\nGidariak emaztearen pentsamenduaren haria sumatu bailuan erran zion, irri maltzurra ezpainetan:\n— Ba al dakizu non bizi den?\n— Bahai gizon, bistan dena. Haren zuzenbidea paper honetan daukat.\n— Hobe dukezu oinez abiatzea, ez da hemendik sobera urrun.\nEskualdunen karrikan zeukan Frantxuak apartamentua. Zakua fermuki zatxikala, entzuna zuen nonbait Baiona ohoinez betea zela. Pannecautik sartu zen hiriaren bihotzera; jendea elkarri oihuka zebilen, hizkuntzak eta keinuak nahasiz. Abiadura lasterrean pasatzean, autoek espaloi hegiak inarrosten zituzten. Dendetako gauza miragarriei beha aitzinatzen zen Maiana. Arraposki, ikusten ez zuen jendea kuska baleza ere. Fama likitseko kartierra zela bazekien, anaia zaharrenak berak kontaturik. Alabaina 1944ko maiatzean Gexanek soldadu klaseak egin zituen Baionako kasernan eta armadako kargudun ausartek Baiona Txikiko putetxeetara eroaten zituzten, kanpainetarik jazartzen ziren mutil lohitsuak doi bat zibilizatzeko:\n— Maialen zunan... —azaltzen zion anaiak, irri kokina begietan—. Xu-ka ari zitzaidanan: xauri puttil xure makila ferratua non ezar eakutsiko dautxut. Ostatuan, argi gorriak, eta urdinak, eta horailak, denak josteta ari zitunan eta edatera eman zigutenan, ausarki, gerlara edo STOra beharrak ginelakotz menturaz. Belaunetan jarri eta Maialenek mihia ahoan sakatu zidanan, akuilu kolpeaz hautsi eta bihurdikatzen zen sugea bezala ingurukari. Ez ninan, Maiana, sekula horrelakorik ezagutu! Apezaren oharren arabera bekatoros bilakatzen ari nindunan... Alaxokotzia! Orduan ostatuan gizon bat sartu zunan tarrapataka, Frantzia Librearen irratian amerikanoak Europaren salbatzera zetozela oihuka. Ez bat ez bi, gure kaporal zuberotarrak erreserbista tropak deitu zitinan eta kasernara itzuli gintunan, tarrapataka. Xarlesek ez zinan galtza astunen altxatzeko astirik ukan: bazauna! Ostatuko neskak irriz karkailaka lehertzen aditu gintinan, Pannecau ilunean ibiltzen hasi ginenean.\nBarmon Hotelaren paretik pasatzean, Maiana segur zegoen anaiak hor zuela ordutik anitzetan elegai ukan zuen Maialen hura gurutzatu. Bizkitartean, ogi egin berriaren urrinak sudur mazelak kilikatu zizkion eta gosea nabaritu zuen: bazen bulta bat jada Artoizetik gosaldu gabe abiatu zela. Kruasan baten erosteko ametsa egiaztatu zuen: baserrian ez zen horrelakorik oizu! Dendariari eriaz nahi zuena seinalatu zion eta Pannecau zubiaren gainean, ibaiari so, lasaitua, gozakia klikatu zuen. Bi poliziek goitik behera ikertu zuten beltzez beztitu anderea, jendea izateko ordez lurretik kanpoko izaki arraroa bailitzan. Oroitu zen orduan, bere aitaren gomendioaz:\n— Apezak eta jendarmeak errespeta itzan!\n— Bai aita —ihardesten zion apalik.\nHor zegoen izotz bi gizon armatuen aurrean, eta zekien hizkuntza apurra berbilduz ausartu zen:\n— Pardon, où se trouve la Rue des Basques?\n— Pourquoi devez-vous y aller?\n— Je vais chez mon fils...\n— Depéchez-vous ma p'tite dame: il y a une manifestation cet après-midi.\n—Vous traversez le pont et c'est la première à gauche! —erran zion lehena baino mantsoago zirudien bigarren poliziak.\nEguerdi aitzin semearen etxean izango zen eta karrikako nahasmenduek ez zioten arratsaldearen bakea trabatuko. Zer ari zen Frantxua, bila jinen zitzaiola hitzeman eta agertzen ez zena? Ahaztu zitzaiona?\nEskualdunen karrikako 12. zenbakira iritsi zen. Peko borta zabalik zen eta zurezko eskailera borobil kraskalarietan gora jo zuen, bosgarren estaian kokatzen zen semearen apartamenturaino. Hirugarreneko estaia-artean goiti egitear geratu zen, gohain eta gogoeta: nola mila deabru bizitzen ahal ziren jendeak, familia osoak alaina, zahar, zoko eta mutxi baporea zekarten kukumixa kaiola hauetan? Ez zezakeen irudika. Negarra begietara jauki zorian zeukan, berriz, Frantxuaren atarira heltzean. Gutun azal bat atzeman zuen kisketan dilindan: ama, hara giltzak, sar eta etxean bezala egixu idatzia zuen mutikoak. Tristura bulta bat jasan zuen: Artoizen haren despeditzea berantetsia zuten eta Baionan ez zen den-mendrenik ere igurikatua. Errotik ez-maitatua zen. Maider bere amak bortxaketa baten fruitu likitsa zelako ez zuen amodioz ase, senarrak zapi zahar maneran erabili zuen eta haurrek begirune adiskidekorrik ez zioten eskaintzen: bere burua itotzea itxuratzen zuen bizia zen harri zamatsua bizkarretik kentzeko. Baina, bekatuaz eta besteen baimenik gabe erabakitzeaz beldur zen. Artoizetik ihes joatea izan zen hartu zuen delibero bakarra, bereber eta beretzat.\nPentsu ilunen ildoa abandonatu zuen eta egongela zirudien kanapean jarri zen. Ez zen handik mugitzera atrebitu. Gorputza gogortzen zitzaiola irudikatu zuen, herio atari. Armairu gainean pausatua zen argazki batek ebatsi zion soa: Frantxua han zen, zutik, sei urte zituela, bere ile beltz kixkulatuekin, arropa zuri brodatuaz apaindua. Eztitasuna zerion potretaren egitera hiriburura autobusa hartu eta joan ziren egunaz ongi gogoratzen zen Maiana. Amaren harrotasuna biderkatzen zuen nekatto polita ematen zuen, zinez. Baina zuhurki hornitua zen apartamentu hartan, bazekien samurtasunaren ordu haiek guztiak ahitu zitzaizkiola. Haurrak ingratak zirela marmaratu eta loak hartu zuen.\nZeruak urdin sakonera ari ziren, Maianak norbait etxean sartzen aditu zuenean. Frantxuak kanapean etzanik harrapatu zuen ama. Elkarri begira geratu ziren. Harrituak. Maiana altxatu zen eta musu uzkurrak trukatu zituzten: ez batak ez besteak ez zekien amodioaren azaltzen.\n— Etorri xira beraz?\n— Bidaia ongi pasatu?\n— Zerbait jan nahi duxu?\nEleez zeken zebilela konturatzen zen Maiana. Semerik kuttunenaren aixolbean zegoen eta ez zezakeen, bai durduzatia salbu, hitz izpirik ahoska.\n— Hemen nago orain —ausartu zen, zintzurrean birla gottorra borobiltzen nabaritzen zuela. Biloak ozkan jarri zituen eta otoi sukaldeko bidea erakuts ziezaion galdatu zuen.\n— Utz axu ama, nik eginen dixit kozina gaur —artekatu zuen Frantxuak, segituz—: Dutxatu beharra nuxu lehenbailehen, egun izugarria ukan dudalako.\nGizona bainugelara lehiatu zen arraposturik eman gabe.\nAmak artean zakua ireki eta bere puskak semeak seinalatu armairu batean pausatu zituen hemen nago orain mailukatzen zuela berekiko. Telebista piztu zuen eta han azaltzen zen eskualdeko berri-sailari beha geratu zen. Baionan arratsaldean, Pannecau zubitik pasatzean elerran poliziak iragarri manifestaldirako lanean zeuden itxuraz: jende multzo bat, trinko hiriko karriketan aitzina zihoan, CRSek aldean, aurrean, atzean moldatzen zuten kolore gabeko harresi baten zirrikitutik errefuxiatuak askatu zeraman banderola zurbail baten gibeletik. Oihuak hautematen ziren: ...euskadin bizi be-har dute eta noiztenka Baionako kalerik hertsienean oilo larrua besoetan hazi arte oihar zen gora ETA mili-tarra ozena. Poliziek kargatzen zuten jende-lerroa Baiona Txikira heltzean, manifestariak ulu nardagarrien pare barreiaraziz. Lasterkariak ikusten ziren, matraka kolpeka lurrean errendituak, kopetan behera odola zeriotenak, ukabila gorarik eta aurpegia zapi gorriz gorderik indar errepresiboak mehatxatzen zituzten gazteak, gertatzen zenaz jabetzen ez ziren bizidun anonimoak. Erreportaiaren hondar segundoek Poliziak hiriko zubiak nola blokatzen zituen azaltzen zuten. Maiana kezkatua zen: nora jitera bortxatu zuen errainaren gaiztakeriak? Agian Frantxua istorio zikin horietarik at bizi zen...\nEz zen ohartu, baina semea kozinatzen hasia zen. Labearen gaineko zartaginaren barnean xingar puska eta arrautza bi erretzen ari ziren olioan plisti-plasta. Emaztea hurbildu zitzaion. Dutxaren ondotik Frantxuaren gorputzeko usainak gohaina hazi zion.\n— Ez hiz araiz eskualdun politikeroekin nahasten? —galdatu zion, mutikoa tanpez inguratu eta gogor begira zegokiola.\n— Ama, otoi...\n— Ba, bazekik, bakea ere ona duk.\n— Ama jina baxira eni moralaren egitera eta zer egin behar dutan erratera, itzultzen ahal xira berehala.\n— Ez, eztiat holako xederik, baina erraten ditek ETAko horiek gaiztaginak eta hiltzaileak direla. Ez nikek nahi hi horietarik edo horien den-mendrena alde izaitea.\n— Etxitela arrangura ama. Ni gauez ari nuxu Aturri hegiko lantegi batean.\n— Sobera maite hut...\nAitortzaren urrakoa bertan hertsi zitzaien, Frantxuak zartagina eskuan ama mahaian plantatzera gonbidatzen zuela. Xingar xerra eta arrautzak azietan pausatu zizkion. Burua apalik amak hirian hartzen zuen bere lehenbiziko afaria semearekin partekatzeari ekin zion.\n— Entsalada eta jogur bana gero!\nGizonak hozkailuaren atea ireki eta zerratu zuen ostikada ahul batez. Ama kezkaz betea zen:\n— Eta ene kafesnea?\n— Ezki ura edanen dixiu, sarrixago...\nFrantxuaren proposamena amainari zen. Apairu arineko azietak zurrutegian metatu zituen.\nMaiana ez zen hiru egunez apartamentutik irten. Semea iluntzeko hamaikak aldera lanera joaten aditzen zuen eta goizaldera sartzen. Eguna lo pasatzen zuen. Maiana jaikitzen zen eta orduak telebistari begira iragaten zituen, bezperako jateko hondarrak irentsiz eguerdiraino atxikitzeko. Arratsaldeetan Frantxuak erosketa zenbait egiten zituen, bakarrik. Alabaina amak ez zuen karrikaratzeko gutiziarik: lotsa zen, hiriaz, hiriko jendeez, manifestariez, poliziez, guztiez. Nahiago zuen etxean gelditu, semeak alegia deus ez ekartzen zizkion errege eta printzesen mundua azaltzen zuten aldikariak hostokatuz. Bat-batean, nehoiz ez ezagututako bizitzeko izua, duda eta disgustua sentitzen zuen bere baitan, hautsiko zela iruditzen zitzaion, zurubitik uretara jauzi eginen zuela behin-betiko: hila nahiko zuen.\nHogeikada astunetan hiririk gabe jardun zuen; Baionara lau aldiz baizik ez zen etorri. Alabaina, bidaia eta kanbiamendurik handiena Maianarentzat, Etxeparetik Artoizerakoa suertatu zen ezkondu zen urtean. Aitak eta apezak hautatu Jean trunkiloarekin esposatu zen. Bortxaz eta alegrantziaz batera. Orduan, baserriko idiak uztarrian, arropak, aferak eta dotea osatzen zuen oihaleria osoa orgetan garraiatu zioten. Ez zuten hiriaren premiarik: zergatik bada abiatuko ziren erretoreak prediku aulkitik salatzen zuen Baiona bezalako galtokira? Gexanek soldadu-klaseak egiterakoan jasan afruntua jaukitzen zitzaion kolkora, noiztenka, Baiona hitza murmuratzean; gainera hirietara lekututako herritarrak anitzetan lizun eta zital kausitzen zituen. Hala ziren funtsean, Otsabidera zetozenean demagun Omiasaindukari, etxeetan, bideetan eta elizetan ibiltzen baitziren jendearen erranaz axolagabe. Eguneroko urratsak zuzen eramateko ongi kudeatutako ahalkea beharrezkoa zen eta ahalkearen erabat galtzea azken beltza zitekeen.\nSortuz geroztik Maianak ez zituen orenak sekula alferrik higatu; beti bazuen zerbait egiteko, etxea garbi, poallak bazka, ardiak jetzi, sasoiko traholak, haurrak ala arrahaurrak. Baionan ez zuen higitzeko kalipurik ere. Zerraturik iragan zituen egunetan, eguerdi eta arrats aldera, auzoko apartamentuan aire txarrak buhatzen zuen: han zegoen bikoteak bazkaria elkar erasiatzen pasatzen zukeen, oihu eta garrasika. Maianak azietak erortzen eta hausten entzuten zituen, gorputzak ubeltzen zituzten ukabila kasken oihar elkorrak. Emazte zaharra orduan bere jargian kuxkurtzen zen, harremanak erre zitzakeen haserreak etxebizitzen mugak gaindituko bide zituelakoan. Baina laugarren goizean aspertu zen aitorrezinezko bere ametsa egiazta zain egoteaz, errainak arren laster etxera zedin otoiztuko ziola, alegia Artoizen haren behar gorria zutela, kukumixa kaiola hartarik ateratzeko nahikundea piztu zitzaion. Elizara joateko. Edozeinetara. Zabalik zatekeen lehenera.\nEskaileretan behera jaisten ausartu zen. Karrikara zenean jende-mugimendu bereziak durduzatu zuen. Merkatu eguna zen. Haize hegoz apaindu eki arraioak begiak erre zizkion: busti bitxia nabaritu zuen niniketan. Hotzikara. Murru baten kontra bermatu zen, hatsaren hartzeko. Etorbidearen puntatik susmaturiko katedraleraino ibiltzea erabaki zuen. Espaloi malkarrean gora zihoan, gurutzatzen zituen jendeetarik ihes. Espainiako kalea zeharkatu zuenean, auto-gidari baten laidoak jasan zituen:\n— Errazu emaztekia, lekuak badira trebeskatzeko! Zer uste duzu ala zure kanpaina zokomoko haietan zirela oraino?\nZutik egotearren esku bat beribil zuriaren aitzinean pausatu zuen barkatu! Urrats ezkel bat:\n— Papunatxo, ikas ezazu hirian bizitzen!\nBurrunba ikaragarrian urrundu zen gidari harroa, trufari. Maianak soa apaldu zuen eta konturatu zen oinezkoen zebra-pasabidetik hamar bat zentimetrotan zegoela; ez zuen erraz ulertzen txofer ahozabalaren ohar-sail gutxieslea. Baina hiriko jendeak minbera eta gaitzikorrak ziren, ez zioten batak besteari deus barkatzen.\nKatedraleko sarrera atzeman zuen eta hango ilunpean, ama-ontzi bero eta harkor batean nola, umekia bezain kuxkur belaunikatu zen. Urte leherkorretan mila aldiz gure aita marmaratua zukeen baiki; gaur ordea ez zen heltzen: hitzak ez zitzaizkion ezpainetaratzen. Elizaren barnean begiak alha zeuzkan, hemen ezko-argiak, han bitrail koloretsua, hantxe oraino orgina erraldoiaren metalezko hodiak. Jendeak sartzen ziren zeinatuz, bazterrak miretsi eta isilik jalgitzen. Maiana jargia batean pausatu zen, ipurdi-erdia kanpoan, huts zen arren, balizko itzal bat trabatuko bailuan.\nBurua makurtu zuen Gure Aita zeruetan zarena murmuzikatuz, segida bitxiki erabat ahantzia zuela konturatuz. Saiatzen zen: emaguzu gaur gure egun huntako ogia... baina gero, nola zen gero? Barkatu gure zorrak agian? Bai naski guk ere gure zordunei barkatzen diegun... zerbait horrelako zen. Zer zen ezintasun hori? Bihotzean, antsia trunpilotu zitzaion: Artoizetik kanpo emana, semearen etxean ez zen desiratua, hondar asteetan bereari abandonatua, inorekin hitz egin ezinik, tristura larriak larrantzia, ez jakin nora jo eta gainera hain ohizkoa zeukan otoitza, ezabatua. Hego haize beltzean, zuhaitz aldaxkaren puntan dilingo zegokeen hosto idor herbal bat zela zirudion. Herriko lagunetarik urrun deus ez zen: jendaldearen oldar mekanikoaren erritmoak sustaturik orduan erraz eman zezakeen gaur egun agortzen zihoakion Gure Aita hura.\nElizako atean, eguzkiak kopeta erre zion eta malko muskilak lehortu. Harrizko eskaileretan behera itsumandoka zihoan, lurrean kukubilko zen gorputz bat kuskatu zuelarik. Berehala, zakurraren txanpa erlastuak aditu ziren.\n— Kasu emazu amañi nondik ibiltzen ziren!\nEmazteak eskale baten presentzia baimendu zuen, beztidura eta urrinetik beretik. Tabako hotz, pixa eta alkohol baporeak zerizkion. Ahoa handizki irekitzen zuen mintzatzean eta kokotseko bizar desordenatuaren artetik, karkara burlakoietan zinpurtzen zen oroz, hortzik gabeko sabaia jazartzen zitzaion.\n— Amañi, gu ere Jinkoak eginak gara...\nBehatza Maianaren sabel zimurtuan sakatu zuen, begitartera hats garratza botatzen ziola. Anderea itzulikatu zen. Gizonak akotetik trinko lotu eta eztiki erran zion:\n— Baina, amañi, zer duzu negarrez?\n— Utz nazazu, etxera behar dut.\n— Segur naiz ez duzula aterperik ere! Eni gezurrik ez gero! Sakela horietan, sos pilik ez duzu...\nAlgara gordina are indartsuago buhatu zitzaion.\n— Badakit ene ama zena irudi duzu.\n— Ontsa da, utz nazazu gizon, ez zaitut ikusi, behaztopatu naiz, barkatu, ez zaitut nahitara bulkatu...\nMaiana eskalearen besoen estekatik eskapatzen saiatu zen.\n— Lagunduko zaitut amañi!\nZakurra deitu zuen:\n— Haugi Elvis. Ekintza on bat bederen obra dezagun...\nEtxeratu zen Maiana, eskaleak eta bere zakurrak lagundua. Baina ez arrunt. Ez zen presatua. Frantxua jadanik lanera joana zen. Afaria prest zeukan mahaiaren gainean. Arratseko zortziak ziren. Denbora ziztuan pasatu zitzaion eta bat-batean damu zuen katedraleko sarrerako gizonari izenik ez galdaturik. Maiana oroitzen zen partekatu zuten txokolatesne haguntsuaz; karkazaila ozenak askatuz, ez zela bere edaria aitortu zion eskaleak, ardo gorri lodi eta zikina maiteago zuela alabaina.\n— Atzoko ene eskea aberatsa izan da... Goazen elkarrekin zerbaiten hartzera!\n— Ez, semea aiduru dut —ihardetsi zion, baina gizonaren urratsetarik abiatu zen Port-Neufeko gozoki eta txokolate dendaraino.\n— Lasai, amañi, hain bakartia eta bakartua ematen duzu. Zerbait berok on egingo dizu...\nIrri larriaz lehertu zen. Lagunkina ematen zuen. Elerik gaineratu gabe, Maianak itzala azpildu zion, Elvis ttette melenga atzetik zeukatela. Hauxe eskipaia! Karrikako jende plaxentak harriturik inguratzen zitzaizkien; ez zen horrelako jende talderik ardura ikusten: eskale urrintsua, alde orotarik sanoa eta planttakoa zirudien emazte xaharra eta kukusoz kateztatu ora. Frantxuaren apartamentura heltzean, hain berandu, Maianak uzkurdura piko bat nabaritu zuen, baina ontsa pentsatzen jarri eta, semearenean pairatzen zuen utzikeria baino, eskalearen konpainia estimatzen zuen hondarrean. Afaldu eta usaiako otoitzak, katedralaren ilunpean berraurkitzea zail suertatu zitzaion Gure Aita barne horzkaturik, oheratu zen.\nGoizeko zazpietan iratzartu zen pixagale hantua. Altxatu eta komunerako bidean zela, ate artekatik, semea begiztatu zuen logelan, mirailaren aitzinean. Emaztez apaindua eta makillajea kentzen ari zen. Maianaren harridura izugarria zen.\n— Baina Frantxua, zergatik beztitzen haiz horrela?\n— Ama? Zer ari xira? Hemen ene gela da eta ez duxu sartzeko dretxorik!\n— Atea zabalik zian...\nMaiana trenputxartzear zegoen. Eleak nahas-mahas jaukitzen zitzaizkion:\n— Zergatik horrela beztitzen haiz? Ez haiz emazte bat arauz! Gaizki nauk.\nFrantxuak amen batean Maiana bere etzangian luzatu zuen:\n— Ene ofizioa duxu. Baionara jin eta sei urtez Aturri bazterreko burdinola hartan ari izan ninduxun lanean, baina neke zuxun eta jadanik gizonak ene ondotik nititxin.\n— Gizonak? Mutikoa, mensten ari haiz ala?\n— Bai, gizonak —jarraiki zuen ahalik amultsukien Frantxuak—. Eta behin haietarik batek jokaldi denboran, erran zitaxun emaztez beztitu behar nuela; hara. Horrela irabazten dixit ene bizia.\n— Hire burua saltzen duk?\n— Bai, ama.\nFrantxuak kopeta apaldu zuen.\n— Beraz gizagaldu baten ama nauk? Ez diat hemen minutu bat gehiagoz ere egon nahi. Ama familiako ohoretsua nauk.\n— Bai hala xira, sortetxean berean nehork onartzen ez duen ama familiako akitua. Xaude enekin...\n— Hirekin? Zer pasatu zaik gogotik horrelakotzeko? Orain konprenitzen ditiat herritarren begirada zeharrak hitaz urguiluz ari nintzelarik. Hiria bekatugunea zela zioen apezak eta hark zerbait bazekian: zergatik ez zait inor argi eta garbiki mintzatu?\n— Ez baitzen erraz... Neska bat moldean maitatu eta hazi nuxu: ez xira bozkariatzen gaurkoan nolako emazte perfektua bihurtu nizan ikustean? Ikus itzaxu ene bular faltsu ederrak! Eta azpiak, eta ixterrak, eta papoalde hau, ilerik gabe.\n— Arras zozoa haiz. Bizia duk galdu. Fin eta abila hintzan!\n— Emaztetzeko operazionearen ordaintzeko sosa behar dixit.\nSosa behar dixit mila aldiz aztalkatu zuen Maianak. Edozer obratzen zena diru premian? Ez zen haatik Frantxua sosaren erregetzaren ideiarekin hezia izan. Andere zaharraren orduko eguna burtzoro batean iragan zen, negarrez, galdezka eta semeari bereziki eman zion edukazioaz zalantzaz itoa. Semea hor zeukan alta, gohainaren uhinek gibelondoa zitzikatzen ziotela, salda usaintsua, ezki-ura edo kafe beltza sukaldetik ekartzen. Sekula ez bezala artatua eta gozatua sentitzen zen.\n— Medikua deituko dixit.\n— Baina sukarra baduxu ama!\n— Hago isilik. Otoi.\n— Hil nahi diat...\nBerriz lotaratzen zen Maiana. Frantxua beha zegokion samurkiro, aspaldian egia aitortu bailion ez zuela gaurkoan horrelako krisiari jasanen pentsuz harilkatzen. Amaren zentzea itxuratzean, gizonaren sabelpetik kolkoan gora ikara eta izerdi hormatua igotzen sentitzen zituen. Gurasoek, etxeko bakeagatik, gaizki zegiten haurrak hitz egitera ez uztean, galdera zuzenik ez egitean eta haurrek gero, beren bizibideak hein batean finkatu eta, gurasoei egia ez agertzean. Herio desira, norberarekiko bortizkeria halaber, zioen bereber Frantxuak amaren hatsartze ahula gerizatzen zuela, inkomunikazioaren harresietan bermatzen zen, uholde.\nGau hartan gizonak ez zuen lanera jo. Bitxiki kontsideratu zituen emaztez maskaratzeko armairuetan eta mirailaren maldan zeuzkan girgilak. Ama lohasman zegoela, dutxatu zen eta fereka soil eztiaz zakila gogortu zitzaion: gizatasunak anbiguitatez oparitzen zion haragi puska esku biez torratu zuen, goitik beheiti, barrabiletan metatzen ari zitzaion kalipua bulkatuz. Zakila arrosaren puntta minbera kilikatu zuen, begiak apal eta auhenka. Gizon-maitale baten pitiliaren koroa murtxatzea gustatzen zitzaion, ezpata-jokoan berearekin bestea gurutzatzea eta ororen gainetik, gona altxatu eta zetazko azpiko gorri edo beltzak bazterturik, ohaidearena, ipurdi zuloan sartu aurreko istanteetan, zangartean arrain hezeren lekeda hara-honaka uhinka nabaritzea. Zakila ausartak uzkiko borta jotzen zionean, berea sumendia bailitzan jario uher eta irakinetan lehertzen miresten zuen. Apainketa lasterra arra kolpatu oihu eta garrasitan bukatzen zen. Orduan ere dutxapean zartatu zen, hazia urarekin nahasten zitzaiola. Maitale-ordaintzaileen ohetik jaikitzean, hatsanka, soaz hazta zitzakeen ipurdi mazela iletsuak, tripa sail hirukoitzak, koskoila hustuak eta oihan ilunetan aterpetzen ziren zakila jada hertuak irudikatzen zituen: amultsutasun erraldoiak bihotza gatibatzen zion. Idortu eta beztitu zen hasperenka. Sukaldaritzari eman zen, ama ez baitzen batere ongi.\nHerots elkorrak aditu zituen ondoko gelatik. Emaztea ez zen kantitzen, paralesiatua irudi zuen. Frantxua deika zinpurtu eta azkenean Maiana trinkili-trankalaka egon-gelaratu zen, biloak barreiatuak, begiak blai eta jantzi urdinak purtzilikatuak. Semeak galdatu zion:\n— Mediku bat behar duxia?\n— Zer mediku eta zer deabru? Kanpoko norbaitek ikus dezan ene makurra? Uste duk ez dela aski ala? Bihar Artoizera nihoak.\n— Jakesen emazteak zahi-zaku antza erabiltzen xitu. Hobe duxu enekin egonik, orain egia baitakixu. Ontsa biziko gituxu biak.\n— Eta zer erranen dute karrikan harrapatuko nautenek?\n— Hori bai beldurra, xure eta herritar guztien urratsak trabatzen, geldotzen eta mugatzen dituena. Baduxia dirurik?\n— Hire laguntzeko? Zentimarik ere ez.\nFrantxua isildu zen. Jarraitu zuen:\n— Ez ama, xuretako, hiri honetan jarduteko. Segur nuxu xure xahartasuna etxeko kontura doala zuzenka!\n— Hire anaiak eta errainak ematen didaten dirua besterik ez diat. Eta funtsean ez diat sos beharrik.\n— Gaixo ama!\nMaianaren eguna bitxia izan zen. Frantxuarekin gaua inguma bipiltzen iraganik, goizik jaiki ziren biak, mutikoa elekari eta Maiana mutu-lehertua. Postara jo zuten kontu korronte bat irekitzeko eta handik itzultzean, emazteak bezperako eskalea topatu zuen; aurkezpenen tenorea zen:\n— Semea, Frantxua...\n— Ezaguna duzu kartier honetan —trufa eta aldi berean laguntasuna seinalatzen zuen barreaz kulunkatu zen—. Eta ni, amañi, nahi baldin baduzu jakin, Yves nuzu!\n— Seme dohakabe baten ama dohakabea naiz, Yves.\n— Preso ere izaten ahal zuzun —artekatu zion, murru zikinetan GALen atentatuen eta kartzelatutako euskaldunen egoera salatzeko itsatsiak ziren afixetako leloak erakutsiz.\nMaianak bortitz so egin zion:\n— Bi gaitzen arteko hautua baizik ez diat orduan? Ez ote zen Frantxua langile xume eta segitua izaten ahal, aita familiako normala edo nik dakita zer?\n— Badakit Maiana —biribildu zuen Yvesek— leku segurretik, bizi bakarra edukiz gero, garrantzitsuena norbera bere gustura eta ahalik hobekien izatea dela. Eta osagarria lehen!\n— Osagarria lehen...\nAhoa plegatu zuen Maianak, disgustuz, eskalearen magaletik aldentzeko Frantxuaren haiari ihardetsiz.\nFrantxuak Jauregiberri kaiko jatetxe ponpoxera gonbidatu zuen bere ama. Karrikan zebiltzanean, noiztenka jendea haiei begira zegoen eta Maianak ez zezakeen bihotzean iltze herdoilduaren pare bermatzen zihoakion herabetasuna bazter: denak zelatari zituela zirudion, seme bekatariaren itzala seinalatzen ziotela eta batzuetan jende bildu multzo baten hegitik iragatean, salatari hitza herraz bihikatua aditzen zuen. Oroitu zen apalkeria berdinaz ito zela, zuela aspaldi Baiona bazter hauetan makisarrek tiroz eho zuten Josetekin larrua lehen aldiz jo zuenean, han, Bitxirineko belarkaren ondotik, soropilaren gunerik ilunenean. Uste zuen gero, hazi hezea azpi-artean isuri-bero nabaritzen zuela, denak beha zeuzkala, burla eta apalkoi. Ahalkea larruari loturik zeramala iritzi zuen, doterik baliosena agian. Aski laster, errestaurantean ziren, mahaian plantatu eta isil-isilik bazkariten hasiak. Frantxuak ama inarrosi zuen:\n— Altxa ezaxu buru hori ama! Kexu xira ala?\n— Bakea emak mutikoa. Uste duk erraza dela enetako?\n— Nitaz afruntatua xira?\n— Nahiago diat deus ez erantzun.\nMaiana mutu zegoen. Hargatik, haginen martzilika mendratuz eta leihotik kanpora so, denboraren buruan erantsi zuen:\n— Gertatuak gertatu, jakin ezak, Frantxua, hire aitak ez nauela nehoiz errestaurantera gonbidatu.


Sustatu, Espainiako (!) blog garrantzitsuenen artean Sustatu.eus - Teknofiloen albistegia\nSustatu, Espainiako (!) blog garrantzitsuenen artean\n2005-09-30 : 09:09\nAlianzo Networks enpresa bizkaitarrak Espainiako blogen ranking bat eratu eta aurkeztu zuen duela aste batzuk sare sozialei buruzko bere blogean. Orain berritu egin dute zerrenda, eta Sustatu agertzen da, Espainiako 50 blog eraginkorrenen artean. Gaztelaniaz ez den bakarra da, gainera.\nSustatu sartu da 39 postuan zerrenda horretan, hemen duzue osorik. Alianzotik adierazi dutenez, katalanezko bat, Puntbarra, 50.etik gertu geratu da, baina ez talde horretan. Eta beste guztiak, gainera, gaztelaniazkoak dira, Barrapunto buru dela.\nSeguruenik, katalanaren indarra ikusita, egon behar dute hortik beste blog batzuk hizkuntza hartan geureak baino eragin handiagoa izango dutenak. Baina ez dira ageri. Euskal panoramari begira, ez dakigu beste blogen batek Sustatuk baino garrantzi, eragin edo kalitate handiagoa duen, baina euskal blogosfera indibidualak, oro har hartuta, askoz interes gehiago dauka blog kolektibo honek baino.\nBaina tira, metodologia jakin bat aplikatu dute, eta emaitza horixe da.\nBestalde, Compareblogs tresnan begiratu dugu,eta ez daude Sustatu baino bloglines harpidetza gehiago dituzten blog asko Espainian... Compareblogs-ek ematen dituen datuen inguruan, beste artikulu bat euskal blogosferan, Klik Bikoitzean.\n2005-09-30 : 13:35\nOhore hau jaso dugula eta, estatistikei erreparatu diegu.\nHilebete arrunt batean, gaur amaitzen den irail honetan, oporren ostean:\n85.000 bisitari izan ditu Sustatuk.\n180.000 orrialde ikusi izan dira.\nUrte osoan: 2004ko urritik 2005eko irailera:\nbi milioi orrialde ikusi dira\nBestalde, Sustatuko rss-etara harpidetuta dagoen jendea gora doa etengabe.\nEz dago gaizki. Batez ere kontutan izanik euskarazko 600.000\nhiztun/irakurle potentzialak dituen blog bat, gaztelerazko 300 milioi\nhiztun/irakurle potentzialak dituen blogen aurrean edo artean kokatzen\nKonparagarriak eta gaztelerazko parean jartzeko, Sustatuko datuak x 500 egin\n2005-09-30 : 14:58\nEgia esan ez nuen uste horrenbesteko arrakasta zenutenik. Baina ondo merezita lortu duzue hori!\n2005-09-30 : 17:51\nLan ona egiten den seinale. Zorionak, Sustatu!\n2005-09-30 : 23:43\nOhorea Espainiako ranking-etan egotea? Ipar Euskal Herrikoekin lehiatzeko aukerarik bai? Espainolez cola de león eta cabeza de ratón berbek badakizue zer esan gura duten, ezta? Ba, hori, EHko onenak bazarete, bejondeizuela, baina EHz kanpoko hurrengo erreferentzia Europa izan dadila, ez Hegoaldera daukagun herrialdea.


Thomas Kinkade Gabonetako Zuhaitzak - Best Gabonetako Opariak\nAzaroa 10, 2016 By StellaMarice Leave a Comment\nThomas Kinkade Gabonetako Zuhaitzak:Den ala ez besterik ez dira taula eder bat goiko Gabonetako aurkitu nahian edo zara benetako Thomas Kinkade fan bat, horiek maite zoazen Thomas Kinkade Gabonetako Zuhaitzak.\nThomas Kinkade en bildumagileak bihotzetan piztu guztiak harritzekoa munduan zehar.\nPresaka batean? Ondoren Ziurtatu to a guztiak Beautiful du Thomas Kinkade Table Top Gabonetako Zuhaitzak Oso arrazoizkoa Prezioak!\nThomas Kinkade Gabonetako Zuhaitzak:Thomas Kinkade maitea zuen behin esan benetan zuen gauza bat amankomunean Norman Rockwell eta Walt Disney eta hori zen "Argiaren Painter" bezala ezagutzen: benetan eta bihotzez nahi zuen denek zoriontsu egin.\nThomas Kinkade egia opari bat izan ahal izateko, ezin hobeto harrapatzeko denbora une bakar izateagatik.\nZer orri honetan aurkituko zoazen berezia Thomas Kinkade Gabonetako zuhaitz aukeraketa inspiratzailea bat da.\noholaren Gabonetako zuhaitz hauek Thomas Kinkade by zure erabat magikoa Gabonetako dekorazioa bat sortzeko gain perfektua dira.\n1 Erosi Thomas Kinkade Gabonetako Zuhaitzak Online\n2 Thomas Kinkade Animated Wonderland Express Tabletop Gabonetako With Train\n3 Argiztatutako Thomas Kinkade Natividad Tabletop Tree\n4 Thomas Kinkade Gabonetako Zuhaitz Tabletop hausnarketak\n5 Thomas Kinkade Village Gabonetako Table Top Gabonetako Zuhaitza\n6 Thomas Kinkade "Wondrous Winter" Musical Tabletop Gabonetako With Elur-esfera\n7 gehiago Thomas Kinkade Gabonetako Zuhaitzak\nErosi Thomas Kinkade Gabonetako Zuhaitzak Online\nNoiz Thomas Kinkade Gabonetako Zuhaitzak bila, horiek erosteko modurik errazena online.\nErosketak linean aurkituko dituzu aukeraketa oso ona dela eta, ez da izango duzu dendak jendez gainezka kezkatu, trafikoa edo aparkalekua.\nAri esan dezagun begirada bat Thomas Kinkade Gabonetako Zuhaitzak guztiak daude eskuragarri, erosteko at.\nLehena izan dugu, oso ezaguna da, eta ziur cherished heirloom bat bilakatuko da naiz.\nThomas Kinkade Animated Wonderland Express Tabletop Gabonetako With Train\nHau Thomas Kinkade musikala, Animaziozko oholaren Gabonetako Zuhaitz tren batera collectible esklusiboa da.\nHau ezin hobea da opari bat egingo luke zeuk edo norbait hurbil eta maitea.\nA oholaren Gabonetako zuhaitz hori zen Argiaren margolariaren artelan inspiratuta, Thomas Kinkade.\nWatch trena gisa "igotzen" inoiz handiagorik zuhaitza sortu.\nWonderland Express Animated Tabletop Gabonetako zuhaitza Train With korapilatsuan landutako eta eskuz margotutako.\nDa amaitu du glittery elur manta batekin Gabonetako ukitu bat gehitzeko!\nAnimaziozko Wonderland Express tren bide guztiak igotzen bezala goian eta Santa eta bere elur hegan txandan eta zuhaitzaren inguruan ikusi ahal izango duzu.\nSanta bere elur "hegan" borobilean batera!\ngainera, izan ere oholaren Gabonetako zuhaitz hori da Euskal Herria bat jokatzen gozatu ahal izango duzu Zortzi ezaguna Gabonetako Carols trena mugitzen.\nBadira hamabi distira eraikin eta bi dozena artisau zifra baino gehiago.\naurrealdean On base eder hitza aurkituko dituzu "Thomas Kinkade Wonderland Express"\nhau Thomas Kinkade Wonderland Express oholaren Gabonetako zuhaitza is powered by a AC adapter which is included.\nEdo erabili ahal izango duzu 3 AAA bateriak bertan ez daude barne.\naltuera orokorra da, gutxi gorabehera, 16 hazbeteko altua.\nArgiztatutako Thomas Kinkade Natividad Tabletop Tree\nGlory Jaio King Hawthorne Villagek To\nHau ederrez oholaren Gabonetako Zuhaitz inspiratu Thomas Kinkade artea da, eta oso zehatz-mehatz dotoreak delikatua.\nJaiotza oholaren Gabonetako zuhaitzaren apainketa hori bat artista fina erretxin artisau.\nThomas Kinkade Gabonetako zuhaitzak ezaugarri:\nzeruko aingeru bat berri ona ekartzen artzainek.\nGau Jesus jaio zen.\netorrera 3 Kings.\n40 artisau karaktere du handprinted eszena aurka uzkurturik.\nStandak 16 hazbeteko altua\nEra berean, jokatzen du "Silent Night" eta musikaren bolumena egokitu ahal izango dira.\nTaula honek gora Gabonetako zuhaitzaren argiak LED argiak txikiekin hori Konpainiak dio iraungo 10,000 ordu baina, zoritxarrez, ezin dira ordezkatu. (duenpresa gomendatzen argiak izan on, ez da ordu batzuetan egun bat baino gehiago)\nzuhaitz osoa baten gainean eseri mahogany oinarri eta letoizko izena plaka bat dator.\nZuhaitz hau dator ibili da benetakotasuna agiria egin contuan.\nAC egokitzaile bat sartzen da edo exekutatu daiteke on dator 2 "AA" bertan ez daude barne.\nOHAR: oholaren Gabonetako Zuhaitz hau oso hauskorra baina korapilatsuan harrigarria da.\npolita kristalezko kupula bat erosteko zuhaitzaren gainean moldatzen izango litzateke, besterik gabe, forma eta garbi mantentzeko.\nDena kontuan hartuta "The King Jaio to Glory" ederrena Thomas Kinkade Tabletop Gabonetako Zuhaitzak bat da eta opari zoragarri bat egingo luke zeuk edo norbait hurbil.\nThomas Kinkade Gabonetako Zuhaitz Tabletop hausnarketak\nharrigarri kristal mahai Zuhaitz hau oso berezia da, da benetako kristal eta korapilatsuan esku batetik artisau gisa margotu.\nkristal zuhaitzean Iraupen luzeko LED argiak pizteko mahai zuhaitz osatzen duten Kolore biziak aldatzen.\nSakatu botoi bat, eta bat-zaharkituta miniaturazko trena kristal zuhaitzaren inguruan zirkuluak Euskal Herria to 8 gogoko Gabonetako kantak.\nHau Thomas Kinkade oholaren Gabonetako zuhaitza neurriak 10 hazbeteko eta egurrezko oinarri bat izenburua duen plaka bat dauka aurrealdean esertzen.\nNot to forget it also plays Gure gogoko billantzikok zortzi.\nThe Thomas Kinkade Gabonetako Zuhaitz Tabletop hausnarketak Harrigarria opari bat egingo luke Maite bat edo zuk zeuk!\nThomas Kinkade Village Gabonetako Table Top Gabonetako Zuhaitza\nestalita Tabletop Gabonetako Snow honek 15 hazbeteko altua da Hamabi Victorian eraikin eta Berrogei baserritar baino gehiago, korapilatsuan eskuz margotutako eta txinpartatsu elurrak estalitako adar artean uzkurturik.\nHau Thomas Kinkade Gabonetako zuhaitzaren ezaugarriak:\nbrass-itxura name plaka bat egurrezko oinarri\nPowered AC egokitzaile edo by dator 3 AA pilak (ez dago sartuta)\nBenetakotasuna Ziurtagiri dator\nVictorian eraikin eta gehiagoko 40 herrita,\nhau Snow estalita Thomas Kinkade Tabletop Gabonetako Zuhaitza izango da, zalantzarik gehitu magia pixka bat zure Holiday Decor!\nThomas Kinkade "Wondrous Winter" Musical Tabletop Gabonetako With Elur-esfera\nThomas Kinkade Gabonetan elurra mundu zuhaitz zortzi hazbeteko altuera neurtzen du eta juega zortzi eder Gabonetako Carols.\nIrauli switch bat eta argiak eraikin txiki bakoitzaren distira and snow swirls through the air.\nPowered AC egokitzaile edo by Comes 3 AA pilak (ez dago sartuta)\nThomas Kinkade "Wondrous Winter" Gabonetako With Elur-esfera bat enchanting musical erdigunea dela Gabonetako dekorazio edozein aproposa da.\nThomas Kinkade Night Gabonetako Artifiziala Tabletop Gabonetako Zuhaitz aurretik\nThis Thomas Kinkade Night Before Christmas Artificial Tabletop Christmas Tree "Kontatzen" Gabonetako aurretik gauean istorioa poema argitzen baititu, eszena eszena arabera.\nIkusiko duzu Santa tximinia arabera, non galtzerdiak arreta zintzilikatzen dira, baita 10 poema ezaguna eszenak maitea, guztiak Thomas Kinkade ahotsa osoz esan!\nirauli switch oporretan baino dirdira harrapatzeko 20 LED argiak\n"Zortzi elur-orein txiki-txiki" agertzen off altxatzeko glowing star Topper inguruan\negurrezko oinarri eta letoizko plaka name\nbeste batek wonderful Ohola Gabonetako zuhaitza Zure Gabonetako dekorazioa.\nGehiago Thomas Kinkade Gabonetako Zuhaitzak\nThomas Kinkade Table Top Gabonetako zuhaitz jakin baten bila bazabiltza eta ez duzula dagoeneko egiten dute topo azpitik direnak begirada bat.\nZiur perfektua Table Top Gabonetako zuhaitza aurkituko duzu zure Gabonetako dekorazioa naiz.\nThe Natividad Zuhaitz Tabletop Centerpiece aurkeztua Eta kontaturik Thomas Kinkade By Bradford Exchange arabera (Sukaldea)\nzerrenda prezioa: Prezioa ez dago zerrendan\nFrom New: 0 Agortuta\nThomas Kinkade Musical Gabonetako Zuhaitz Tabletop Crystal Base With: Argiak sortu Bradford Exchange arabera (Sukaldea)\nzerrenda prezioa: $129.99 USD\nFrom New: $129.99 USD Badago\nThomas Kinkade denboraldian Crystal Angel Tabletop Zuhaitz Plays Silent Night bedeinkatzeko Bradford Exchange arabera (Sukaldea)\nFrom New: $139.99 USD Badago\nThomas Kinkade The Night Gabonetako Tabletop Centerpiece Bradford Exchange-ek aurretik (Sukaldea)\noraindik undecided? Ziurtatu behar bat guztian gehiago Stunning du Thomas Kinkade Table Top Gabonetako Zuhaitzak Oso arrazoizkoa Prezioak!\nGabonetako bestelako apaingarriak bilatzen baduzu, Gure orriak beste interesgarri batzuk aurkitu dezakezu.\nHallmark Star Wars Gabonetako apaingarriak\nGerman Hand pizten Gabonetako apaingarriak\nFiled Under: Gabonetako Zuhaitzak, dekorazioa Tagged With: hawthorne village wonderland express christmas tree, kinkade christmas tree, kinkade christmas village, pop up christmas tree, pull up christmas tree, thomas kinkade christmas, thomas kinkade christmas 2016, thomas kinkade christmas decorations, thomas kinkade christmas houses, thomas kinkade christmas ornaments, thomas kinkade christmas paintings, thomas kinkade christmas tree cottage, thomas kinkade christmas tree topper, thomas kinkade christmas tree train, Thomas Kinkade Gabonetako Zuhaitzak, thomas kinkade christmas village, thomas kinkade christmas village collection, thomas kinkade christmas village set, thomas kinkade collectibles, thomas kinkade figurines, thomas kinkade ornaments, thomas kinkade plates, thomas kinkade pop up 6 foot christmas tree, thomas kinkade prints, thomas kinkade revolving christmas tree topper, thomas kinkade snow globes, thomas kinkade snowman, thomas kinkade tabletop christmas tree, thomas kinkade tapestry, thomas kinkade tree, thomas kinkade tree topper, thomas kinkade victorian christmas, thomas kinkade village, thomas kinkade village christmas christmas thomas kinkade, thomas kinkade village christmas collection, thomas kinkade winter scenes


Sortua: Friday, 25 Martxoa 2011 00:00\nMartxoaren 24an "Elkartasun Azoka" ospatu genuen gure Ikastetxean. Arratsaldeko 16:00etan aurretik ikasle, irakasle, familia eta mojek ekarritako objektuak erakusgarri jarri eta saltzeko prest utzi genituen. Aurten ere, "ARBELAIZ" okindegiaren laguntza izan dugu eta beraiei esker opil salmenta egin ahal izan dugu. Jendearen parte hartzea handia izan zen eta arrakastasua suertatu zen merkadiloa. Jaso genuen dirua gure ikastetxeko mojek dituzten misioetara bidaltzeko izango da. Eskerrik asko parte hartu duzuen guztiei!\nSortua: Thursday, 02 Abendua 2010 00:00\nAurtengo Pastoraleko Plangintzaren barruan "BEGIRUNEA" gure ikastetxean bultzatzen dugun baloreetako bat izanik, lehenengo hiruhilekoan familiei gai honi buruzko hausnarketa txiki bat egitea eskatu genien beraientzako "BEGIRUNEA" zer zen esaldi labur batzuetan adieraziz.\nHementxe dituzue etapa desberdinetako familiek bidali zigutena: Begirunea


Autoarekin gero eta garestiago | Autoarekin gero eta garestiago – iparraldekohitza\nHiri barneko aparkaleku kasik guztiak ordaindu beharrekoak jarri ditu Baionak. Erabiltzaile bat baino gehiago haserre jarri da, eta autoaren lekuaren eztabaida berriz piztu. Garraio publikoen zerbitzua oraindik moldatzen ari dira\nGlain aparkalekuak 600 leku ditu; ezaguna zen, handia eta dohainik zelako, uztailaren lehenetik euro batean jarri dute eguna, eta bi egun baino gehiago ezin da utzi autoa bertan. GAIZKA IROZ\nAutorik gabe ezin, autoarekin gero eta garestiago. Baiona hiri barneko Glain izeneko aparkalekuan eguna euro batean jarri dutenez geroztik, kasik ez da gehiago gelditzen ordaindu gabeko aparkalekurik Baionako alde zaharrean. Autoaren erabiltzaileen artean haserrea da nagusi. Non utzi autoa? Hirira hurbiltzerakoan galdera saihetsezina bihurtua. Haserrea, 17 euroko isuna ohartu orduko agertzen baita hor, berinari itsatsia: «Badirudi autoen gibelean gordetzen direla, zain noiz urrunduko zaren autotik isuna jartzeko!», dio Baiona Ttipiko ostatu bateko bezero batek.\nAparkatu bezain laster, ordaindu behar, beraz. Zenbat ordaintzeko prest? Zenbat ordaintzen ahal? Zertarako? Hiri barnera bisita bat egitera datozenentzat aparkalekua ez dela hain garesti dio hiriko aparkalekuen zuzendari Antoine Salsatek. Pare bat oren Baionan, horrek erran nahi du pare bat euro, eta delako Glainen, euro bakarra. Bisitari batek baino gehiagok abisatu du, ordea, horrela bada zentro komertzialetara direla joanen, han dohainik baita. Hiri barneko komertzioentzat kolpe gogorra dela salatu dute bide batez, nahiz eta mementoko goizegi izan aparkalekuengatik galtze bat ba ote den zinez ikusteko. Hiri barnera joateko ohidura duten askok orainokoan ohidurarekin segitzen dute. «Maite baitut Baiona!», ileapaindegira datorren batek irriz ihardetsi du. Arrangoitzen bizi da, Baionara ezin etorri, ez bada autoz. Eta aldi honetan kontent da, leku bat aurkitu duelako urririk.\nBaionan lanean ari direnentzat, horientzat bai, ordainketa arazo bat izan daitekeela aitortu du Salsatek. Hiriak egin eskaintzen aldetik, aukera bakarra dute kanpoan bizi diren langileek, hau da, aparkaleku estalian leku bat, 30 euroan hilabetea, astean bost egunez erabiltzeko. Ikasleen kasuan, fakultateko arduradunekin adosturik, ikasleek Glain aparkalekua urririk izanen dute ikasle karta aurkeztearekin.\nEta, azkenik, Baionan bizi direnak. Salsatek dioenez, beren kezka nagusi dira. Eta, alde horretatik, oreka aurkitu duela deritzo. Kanpoko lekuetan, 15 euro hilabete bakoitz, eta gutxieneko laguntzekin bizi direnentzat, 10 euro. 30 euroan hilabete osoa, gau eta egun, aparkaleku estalietan, non leku bat erreserbatua daukaten.\nEta hori guztia zertarako? Hiriaren borroka nagusia, mugitzen ez diren autoena dela dio Salsatek. Aste osoan aparkaleku arruntetatik atera gabe egoten diren autoak. Alta, autobusa erabiltzeko mezuak gehituz doazela, Baionako hiriko agintarien partetik ere, autoa aste batez leku berean uzten duenaren kasuan, pentsa daiteke, preseski, beste garraioak dituela erabiltzen. Horretan kontradikzioa dagoela aitortu du Salsatek, baina soluzio berezirik eman gabe.\nMugitzen ez diren auto horiek mugiaraziz, leku batzuk beti libre izatea du xedea hiri barnean, bertan tartetxo batentzat heldu direnek ukan dezaten non utzi autoa.\nEta hori diruarekin lortzen da, ordainaraziz. Errealitateak berak erakusten duenez. Glain aparkalekuaren ondoan dagoen zinema gelakoak, adibidez, kontent dira, bezeroak bertaratzean lekuak aurkitzen dituztelako errazki, lehen ez bezala.\nAutoa zein garesti den, hori argi du Biziko kide Iban Grossierek. Elkartearen baitan autoaren alternatiben bila dabilen taldean dago. Autoaren zaintza, erregaia, asurantza, guztia kontuan hartuz, 300 bat euroko gastua dakar auto arrunt batek hilabete bakoitz. «Urtean 300 euro balio du Chronoplus autobusaren erabilpenak ».\nAparkatu behar ez izateko, autorik ez hartu. Arazoari alde horretatik begiratu dakioke. Baina, horretarako, autobusak behar. Garraio publikoaren eskaintza «doi bat hertsia» dela aitortu du Antoine Salsatek. Grossierrek, bere aldetik, gauzak ez direla hain sinple azpimarratu du. Bidean diren autobus anitz kasik hutsik dabiltzala dio. «Ez du balio autobus gehiago behar dela aldarrikatzeak, horrez gain, ez baldin bada interpretazio kritiko bat egiten garraiatzeko moldeei buruz». Egiteko maneretan badela zer alda deritzo: «Gaurko egunean autoak askatasun izugarria ekartzen du. Nahi delarik, nahi den tokitik eta nahi den lekura eramaten zaitu autoak. Autobusa hartzeak erran nahi du tenoreak, ibilbidea begiratu behar duzula. Gutxitan da zure etxe aitzinetik pasatzen. Eta autobusak denbora gehiago eskatzen du. Herritarren egokitze bat eskatzen du horrek. Tinkatze bat». Aldi berean, autobus edo bizikletaren aldeko argumentuak ez ditu eskas Grossierrek, dela irakurtzeko denbora izateko, edota kirola egiteko, edo beste.\nHalere, gaurko egunean ez dagoela hiri bazterretako aparkalekurik, hori bai deitoratzen du Grossierrek. Inguruetatik autoarekin etorri, hiriko ateetan autoa utzi, eta autobusa hartzeko aukerarik ez dagoela, hortaz. Ordaindu beharreko aparkalekuen egituraketa baino lehen antolatu beharko zitekeen eskaintza, hain zuzen, Grossierren ustez. Baina, halere, garraio publikoaren antolaketaz ez da hain kritiko. Uztailaren lehenetik Kontseilu Nagusiak eskaintza hobetu duela dio (www.transports64.fr), baita Bokaletik Bidartera hobetzekoa duten bidean: «Ikusi behar da nondik heldu garen! Antolaketari jartzeko denbora utzi behar zaio».


IRRATIEN TARTEA: Bilboko kale izendegiaren eta Abandoko geltokiaren berri, Bilbo Hiriatik - Arrosa\nIRRATIEN TARTEA: Bilboko kale izendegiaren eta Abandoko geltokiaren berri, Bilbo Hiriatik\nZebrabidea ARROSA 2017/03/02\nMemoria historikoaren legea dela eta, kale izenen aldaketa egiten ari dira Bilbon azken aldian. Aste honetan, San Inazio auzoan aldatu dute kale baten izena. Udalean polemika eragin duen gaia da, baina EH Bildu koalizioak kale izenen aldaketarekin jarraitzeko eta eztabaida zabaltzeko eskaria egin dio udal gobernuari. Horren berri ekarriko dugu segidan irratien tartera eta aipatuko dugu AHTren hiriburuetako sarbidea dela eta Abandoko tren geltokiaren inguruan sortutako zalaparta ere. Gai horiei begira jartzeko, Bilbo Hiria irratiko koordinatzaile Ane Zabalari eman diogu hitza.\nPosted in ZebrabideaTagged #abando #AHT #ane zabala #bilbo hiria #geltoki #historiko #irratien tartea #kale izendegi #lege #memoria #portada #san inazio #sarbide #zalaparta\nGarbiñe Alkiza: "Sara eta Izar batera nahi ditugu, baina etxean, horren alde segituko dugu"\nBILGUNE KONTARI: Elgetan omendutako andreak, MEFSST jaialdia eta kirolaz irakurketa\nARGIA AURRERAPENA | Kataluniako bigarren matxinada, “Ez gara neutralak”, eta Pilar Mendibil


Goian agertzen diren bideoetatik 3 aukeratu. Eta ondorengo galderak erantzun:\n1. BOST LERROTAN: Zer kontatzen digu?\n2. Aukeratu behar bazenu esaldi bat, zein izango zen?\n3. Bideoan ikusitako zerbait aplikagarria da zure ikasgaiaren unitate didaktikoren batean?\nEzabatutako erabiltzailea - asteazkena, 2017(e)ko martxoaren 29(e)an, 19:16(e)an\nLaburbilduz egungo eskola aztertzeko geldiunea egin behar dugula benetan beharko lukeen funtzioa betetzen ote duen pentsatzeko. Nondik gatozen badakigu, non gauden baita baina ez dakigu biharko gizartea zer nolakoa izango den. Honenbestez umeek berezkoa duten ikasteko gaitasuna gauzatzeko egoerak sortu behar ditugu hezitzaileok.\n"No se trata de hacer que el aprendizaje ocurra. Se trata de que suceda".\nGure ikasgaiaren kasuan (teknologia) ikasleei egoera bat aurkezten zaie eta horretatik abiatuta ikasleek beraiek sortzen dute ikaskuntza prozesua, hasieratik amaierara.\nIldo beretik jarraituz, umeei egoera esanguratsua eskaintzean, ezaugarri egokia duen kontestua, beraien onena emateko irrikitan egoten direla.\n"...pero el peor legado que podemos dejar a nuestros niños son las mentiras".\nUmeek ikusi hutsarekin izugarri ikasten dute. Are gehiago nerabezaroan esaten eta egiten dugunaren arteko koherentziari inoiz baino tentu handiagoz erreparatzen diote. Honenbestez gu geu ere benetakoak izaten saiatu behar gara, eredu.\nBideo honek gizartean oraindik dihardun deskonpetsazio bati heltzen dio. Arazo beraren aurrean generoaren araberako erantzuna jasotzen dugu, salbuespenak salbuespen.\n" Socializar para estar cómodas con la imperfección".\nOraingoan ere ikasgelan etengabe landu beharrko arloa dugu hau. Hezitzaile moduan beraien jarrera eta komentarioei adi egon beharra daukagu. Tailerrean taldeka, lanean lasai aritzen direneko kontestuan sarri gizartean diharduten esaldiak botatzen dituzte neska zein mutilek eta guk etengabe horiek jaso eta ulertarazi behar diegu esandakoak duen eragina albokoarengan.\nEztabaidatu gai hau (0 erantzun orain arte)\nEzabatutako erabiltzailea - igandea, 2017(e)ko otsailaren 5(e)an, 21:52(e)an\nIkusi ditudan bideoengandik konklusio honetara heldu naiz: ikas-prozesuan garrantzitsuagoa dela gure interesa eta ausardia elikatzea (hau da, prozesuari emango genioke indar gehiago) azterketan emaitza onak ateratzea baino. Horrela ikusi dut Reshma Saujarren bideoan: berak ez zuen lortu politikan arrakasta (emaitza izango zen) baina prozesu horrek (kongresista bihurtzea saiatzeak) irakatzi zion bizitzan beste ikuspegi ezberdina edukitzen. Ados nago gogoeta honekin baina uste dut emaitza ere oso garrantzi handia duela gure gizartean eta ikas-prozesuan kontutan eduki behar dugula. Beraz, eraldaketa pedagogikoan ezin dugu kendu baizik eta gehitu eta moldatu. Azken urte hauetan, prozesuari ematen ari gara behar den beste inportantzia baina falta dena da moldatzea prozesu hori lehen aipatu dudan interesa eta ausardia pizteko ikasleengan bere bizitzarako emaitza ona horiek erabilgarriak izateko une guztietan.\nHau izango zen aukeratu dudan esaldia: "Ez naiz inperkekzioaren beldur". Emakumeok irakatsi digute "perfektak" izatea eta, hori dela eta, ez gara ausartzen porrotaren beldurragatik.\nEzabatutako erabiltzailea - larunbata, 2017(e)ko urtarrilaren 14(e)an, 13:09(e)an\n1. Ikusi ditudan bideoetan, amankomunean aurki dezakegu ideia nagusi bat. Ikas prozesuan umeak direla protagonista nagusiak. Alde batetik, galdera potolo bat airean utziz, beraiek aurki dezatela erantzuna, bestetik, gertuko edo munduko arazo baten aurrean, beraien ideiak abiapuntutzat hartuta, arazo horri aurre egiteko pausoak eman, Azkenik, umeei "oraindik ez" baten bidez, erroreak landu egin behar direla aztertzen da; esfortzua eta zailtasunari aurre egitea saritu behar delarik\n2. Esfortzua saritu behar da\n3. Dena iruditzen zait aplikagarria. Beraien mentalidadea abiapuntutzat hartuta, gaiak, galderak edo arazoak era global batean beraien esku uztea... eta horri aurre egiteko esfortzua baloratzea\nEzabatutako erabiltzailea - asteazkena, 2016(e)ko azaroaren 30(e)an, 14:41(e)an\nZelan zortu zuen Academia Khan kontatzen digu. Irakaskuntza eredua aldatzen animatzen digu eta ariketa interaktibotaz hitz egiten du. Ikasleei autonomoago izaten erakusten die beere eguneroko lanak egiterakoan. Bideoak etxeko lamn moduan.\nEsaldia: Azkena beste bati esteko da ¿ulertu dozu?\nBai uste dot klasean aplikatu daitekeela metodologia hau neurri batekin.\nEzabatutako erabiltzailea - ostirala, 2016(e)ko azaroaren 25(e)an, 17:59(e)an\nEsaldi bat: "El modelo tradicional te sanciona por experimentar y fracasar...súbete a la bicicleta y càete...hazlo por el tiempo necesario"\nLanbide heziketan aukera gehiago daude edukiak eta helburuak aldatzeko. Orduan experimentatzeko aukera haundiagoa. "El profesor pone en marcha el proceso y espera a que el aprendizaje suceda"(Sugata Mitra). Interesgarria da bainan ikasbidean tarte bat behar da, denboran tartea. Bai egia dela ikasle bakoitzak bere denbora behar duela ikasteko eta ebaluazioen datak itxiak dira. "suspentsoa" ipintzea ez da estimulu positiboa. "Todavía no" bai izan daiteke bainan ezin diogu eman ikasle bakoitzari bere denbora egokia aurreratzeko. Ez dut erreza ikusten. Beraiek izandako experientzagaitik baietz ematen du. 25 ikasleekin batera ez da erreza. Bainan hainbat kasutan estimulua aurrerabiderako oso lagungarria da.\nEzabatutako erabiltzailea - ostirala, 2016(e)ko azaroaren 25(e)an, 14:50(e)an\nLehenengo 3 bideotan ikasleen motibazioa eta motibazioa ez galtzea planteiatzen da. Suga Mitrak bere experientzia ikasleak estimulatzeko: ikasbibea martxan ipini eta gero ikasleak utzi ikasbide prozesua antolatzen eta erantzunak bilatzen ("el profesor espera que el aprendizaje suceda"). Bigarren bideoan hezkuntza sistemak duen estruktura zurrunaren kontra dihoa. Ikasle bakoitzak behar duen "denbora" ikasbide prozesuan errespetatuz. Hirugarren bideoan Carolek ere ikasbide prozesuan astiroago joan behar diren ikasleei "todavía no" mezua transmititu behar diegu,\nEzabatutako erabiltzailea - ostirala, 2016(e)ko azaroaren 25(e)an, 08:18(e)an\nBueno , teknologien balioa hezkuntzan gehien bataean. Egitan du historia pixkat irakakuntzaren sorrerakoa eta burokraziaren sorkuntza baita burokrazi eta hezkuntza parekatzen ditu, uniformizazioa eta pertonek prestatzea produkziorako. Prestakuntza standarera. krreatibitatea konttuan hartu behar dugu eta potenziatu.\nLas escuelas como las conocemos ahora estan obsoletas.\nBai , teknologia berriak, baina erealitatea da ezinezkoa dela zeren alde batetik ez daukagu prestakuntza ona alde horretan eta beste alde batetik zentruetan teknologia berriak oso txarto funzionatzen dute, ez daukagu besterik gure zentrua ikustea , oso zaila da ordenagailuekin lan eraginkor bat egitea.\nEzabatutako erabiltzailea - osteguna, 2016(e)ko azaroaren 24(e)an, 14:54(e)an\nEz dala emaitz puntual bat determinantea izan behar pertsona baten bizitza akademikoan. Beeti osatu ahal dira ezagupenak, hori lortzeko metodologia aldatu behar da , eta es markatu ikasleak urte askotarako.\nEl todavía oso importantea da.\nBai ez dira ikasaleak enkasillatu behar lehen ebaluaketan.\nIR Ana Belen Vega Badiola - asteartea, 2016(e)ko azaroaren 22(e)an, 22:54(e)an\n1. Esperimentu bat aurkezten digu: "Ezer azaldu barik ikasleek ikasten dute?" Baietz ematen du. Hezkuntza sistema garaietara egokitu behar da. Jaio zenean, beharrak batzuk ziren, orain aldatu dira eta horietara egokitu behar da sistema. Dena den, pertsonak beti izan dugu jakinmina, eta hori piztean datza irakasteko trukua: erronkak, bitxikeriak, misterioak,galderak norberari... eta horrelakoak ...behar dira. Gure sistema zarratu eta egituratu honek jakinmina amatatu du eta gure ikasleak gogaituta daude.\n2. "Gure sistema zaharkituta dago"\n3. Orokorrean unitate didaktikoak planteatzen ditudanean erronkak aurkezten ditut: misterioak argitzea, nola egin, nola funtzionatzen du, bitxikeriak...\n1. Khan Academiaren historia kontatzen du. Matematika irakasteko mundu osoan oso erabiliak dira bideo horiek. Arrasta, zertan datza? Ikasle bakoitzak bere erritmoa du eta sistema horrekin hori errazten du, bakoitzak bere erritmora ikastea. Gainera, flipped classroom metodologiaren abantailak aipatzen ditu. Ikasleek azalpenak entzuten duten nahi duten lekuan, isiltasunean bakardadean, eta gero, gelan praktika egiten da, interakzioarako lekua da gela.\n2. Gelak "humanizatu" egin dira\n3. Aipatutako "flipped classroom" oso metodo ona da gai batzuk lantzeko. Askotan erabili dut.\n1. Guztiz hunkigarria da "sententzia" negatiboak jaso dutenek ORAINDIK itxaropena dutela ikustea. Orain arte egin dugun ebaluazioak talentua edo inteligentzia neurtzeko erabilia izan da. Baina hemen ahalegina, estrategia eta garapena ebaluatzea proposatzen da. Horrela ikasle gogorrak eta erresistenteak lortzen dira. Gainera, horrek motibazioa pizten du eta ikasleen mailahobetzen doa helburuetara ailegatuz.\n2. "Oraindik ez", itxaropena ez da galtzen, prozesua ebaluatu behar da.\n3. Horretan nabil aspaldi.\nEzabatutako erabiltzailea - astelehena, 2016(e)ko azaroaren 21(e)an, 18:52(e)an\nBigarren bideoa: Salman Khan: Khan Academy.\nIkasle bakoitzaren erritmoa errespetatu behar da.\nAzalpenak etxean, bideoen bidez eta lanak gelan, ikasleen artean zalantzak argitzeko.\nHezkuntzan bideoak erabiltzea goraipatzen du irakaskuntzaren metodologia aldatzeko.\nHirugarren bideoa: Carol Dweck: Experta en motivación.\nGure ikasleen prozesua indartu behar dugu. Orain arte kalifikazioa izan da inportanteena baina garrantzi gehiago\ndute jarduerak eta estrategiak, ez bakarrik emaitzak.\nProzesuari garrantzi gehiago eman behar diogu.\nBostgarren bideoa: Reshma Saujani: Emakumeen sozializazioa.\nNeskak eta mutilak desberdin hezten ditugu. Arriskuak hartzen ikasi behar dute. Neskei perfektua izaten irakasten diete, gizonei, aldiz, ausartak. Zergatik?\nNire gelan gauza batzuk aplikatzen ditut: ikasleenn prozesua ebaluatzen dut bakoitzaren erritmoa errespetatzen.\nEzabatutako erabiltzailea - igandea, 2016(e)ko azaroaren 20(e)an, 22:03(e)an\nLehen bideoan azaltzen dau lehen eskolak zelan sortu ziran eta zein helbururekin, baina helburu horrek aldatu egin dira gaur egun eta etorkizunera begira ez dira bardinak. Azaltzen dau gaur egungo eskola "obsoleto" geratu dala eta etorkizuneko eskola diseinatu behar dugula.\nHirugarren bideoan azaltzen da ikasleak beti notan pentsatzen dagozela. Nota hori erabiltzen dugu ikasleak kalifikatzeko eta kalifikatzeko era hori aldatu behar dugula azaltzen du. Kalifikatzerakoan, esfortzuak, prozedurak eta bilakaerak euki behar ditugula kontutan.Ikasleak motibatu behar ditugu Horretarako "oraindik ez" kontzeptua azaltzen du.\nLaugarren bideoan, Irakasleak kontatzen dau bere ikasleekin egindako proiektu bat, eta zelan bere ikasleak, berak ezer esan barik konturatu ziran munduaren beste punta batean zegoen arazolarri bat konpontzeko lagungarri izan ahal zirela. Cesarrek kontatzen dau ikasle hauek direla etorkizunean munduan dagozan arazo guztiei soluzioak emateko kapaz izango diranak.\nEsaldiak: "las escuelas como las conocemos ahora estan obsoletas"\n"Hay que elogiar el proceso en el cual el niño se involucra:su esfuerzo, estrategias, enfoque, perseverancia, su progreso"\nNire ikasgaian aplikatzen ditut bideoetan aipatzen diren gauza batzuk. Ikasleei azaltzen diet euren esfortsua, gogoa, bilakaera,...dala kalifikatzerako orduan gehien eukiko dotena kontutan. Horrek motibatu egiten ditu ariketa baten soluzioa bilatzeko orduan. Adibide argiena programazioa lantzen dudanean. Ariketa bat planteatu eta eurak programa bat idatzi behar dute soluzio bat bilatzeko.\nEzabatutako erabiltzailea - igandea, 2016(e)ko azaroaren 20(e)an, 20:36(e)an\n1.- Orain arte oso garrantzitsuak eta baloratuak izan diren ezagutzak, gaur egungo gizartean ez dira beharrezkoak. Beraz, teknologia berrien bitartez ikasleek beste konpetentzia batzuk landu behar dituzte.\nEskolan orain arte erabilitako metodologia ere kritikatzen da, ikasleak zigortzen dituelako saiakuntzak egiteagatik eta porrot egiteagatik. Ikasle bakoitzak ikasteko erritmo desberdina dauka eta irakasleak errespetatu behar du, egindako prozesua eta esfortsua baloratzen eta goraipatzen.\n2.- "Oraindik ez"\n3.- Agertzen diren ideiak irakasteko erreferentzia moduan erabiltzen ditut (ikasleak motibatzen saiatzea, ikasteko prozesua baloratzea, saiakuntzak saritzea...) ez unitate didaktiko zehatz batean, baizik orokorrean. Teknologia berriekin egitea zailagoa da institutuan dauzkagun baliabideekin.\nNOT YET-BIG QUESTIONS-FLIPPED CLASSROOM-COLLABORATION...\nEzabatutako erabiltzailea - ostirala, 2016(e)ko azaroaren 18(e)an, 13:03(e)an\n1.-Hezkuntzak ez du gizartearen erritmo berean eboluzionatu. Ikasleak ekintzaile bihurtu behar ditugu. Azalpenak ahal bada bideo bidez etxean ikus ditzatela, klaseak humanizatu eta ariketa/proiektuak egiteko erabili. Galdera zailak/errronkak jarri behar zaizkie, bideratu eta gero, amonaren metodoa erabiliz, beraiek aurki ditzatela erantzunak. Ikasleen artean lankidetza sustatu eta porrotaren kontzeptua aldatu. Ikasleak baloratu egiten duten lan eta esfortsuagaitik, aldi berean beti emaitzak ez direla espero bezalakoak konturatu araziz. Saiakera asko, "porrotak" onartuz, egin behar direla normalean helburuak lortzeko.\n2.- "I haven't got the foggiest idea".\n3.- Teknologi aldetik bai, bideoak etxean ikustearena ere... arazo egoeretan, proiektuka lan egitea falta da.\nEzabatutako erabiltzailea - osteguna, 2016(e)ko azaroaren 17(e)an, 14:22(e)an\n1) ikusi ditudan bideoak horrela laburbilduko nituzke:\nEskola kontzeptua zaharkituta dago. Denok ez dugu era berean ikasten. Irakasleok galderak proposatu behar ditugu ( ikasleak motibatzen dituztenak), alde batera utzi behar dugu gure burua, eta ikaskuntza prozesuari so egin, azkemik erantzuna miresteko.\n2) Esaldi hau aukeratuko nuke: "Ikaskuntzaren etorkizuna diseinatu behar dugu".\n3) Galderekin asmatzea gustatuko litzaidake; ez dakit kapaz izango ote naizen nire burua prozesutik kanpo mantentzen ( zer egiten da motibatuta ez dauden ikasleekin?), nire ikasleen ahalegina eta iraunkortasuna kontuan hartzen jarraituko dut.\nEzabatutako erabiltzailea - osteguna, 2016(e)ko azaroaren 17(e)an, 10:38(e)an\nEEBBetan Kongresorako hautagai moduan aurkeztutako neska bat da. Bere esanetan gure gizartean mutilak ausardian hezitzen ditugu eta neskak perfekzioan. Horrela neskak ez dira erabakiak hartzen ausartzen, frakasoaren beldurrez. Nahiz eta akademikoki hobeak izan eta Inteligentzia Koefiziente handiagoak eduki, gizartean esparru desberdinetako gidaritzan gizonak dira nagusi. Hau azaltzeko adibide desberdinak ipintzen ditu.\n“¿Por qué no educamos a nuestras hijas para ser valientes?”\nIkasleak , batez ere neskak, beraien zalantzak argitzen eta saiakerak aurrera eramaten animatu behar ditugu. Nahiz eta horrek hutsegiteak ekarri. Hutsegiteetatik ikasketa lortzen dela jakinarazi behar diegu.\nCESAR HARADA: ARAZO EGOERA BATETIK ABIATUTA\nEzabatutako erabiltzailea - osteguna, 2016(e)ko azaroaren 17(e)an, 10:37(e)an\nCesar Harada Hong Kong eko Harbour eskolan ¨Ciudadania e Invención¨ eko irakaslea da.\nCesarrek, hurbil duten arazo egoera batetik abiatuta, ikasleek egoera horri erantzun bat eman diezaioten saiatzen da. Bertan jasotako informazio, datuak, etab argitaratu egiten ditu webgunean. Ondoren urrunago dituzten beste bi arazo egoerekin berdina egingo du. Era berean “ciudadanía” edo balore etiko batzuk irakasten dizkie.\n“Mi trabajo es tomar las mejores ideas de cada alumno.”\nHasierako planteamentu zabal bat egiten du eta hortik aurrera ikasleek ikusi behar dute zer den beharrezkoa ikerketa aurrera eramateko: tresna, baliabideak, datuak… Eta bere lana ez dela bere eskolan gelditzen baizik eta Youtuben eskegitzen duela besteok hortik abiatuta lan hori hobetzeko aukera izan dezagun\nEzabatutako erabiltzailea - asteazkena, 2016(e)ko azaroaren 16(e)an, 17:00(e)an\n1. Gu ikasgelan "ikus-entzuleak" bakarrik izan behar dugula, planteatu, motibatu eta ikasleen artean gauza asko ikasiko dute.\n2. Salman Khan: " teknologia: humanizatzeko erreminta "\n3. Ez da erreza izango, baina beste ikuspuntu bat entzutea beti da interresgarria eta gune batean izan daiteke.\nEzabatutako erabiltzailea - asteazkena, 2016(e)ko azaroaren 16(e)an, 12:56(e)an\n1) Bideoak ikusita, orain arte aurrera eramandako ikaskuntz-irakaskuntz prozesua, agian, beraztertu behar genuela uste dut. segurazki, ikasleen erritmo pertsonalak errespetatuz eta ikasteko bidaiari garrantzia emanez ez zen "ikasle txarrik" egongo.\n2) Esaldi bezala: Gela gizatiartu-humanizatu behar dela eta prozesuari garrantzia eman behar zaiola.\n3) Nire ikasleen ezaugarriak direla eta bideoetan ikusitakoa aplikatzea ez da erreza izango, baina zeozer, zuzenean ez bada ere, erabilgarria litzateke.\nEzabatutako erabiltzailea - astelehena, 2016(e)ko azaroaren 14(e)an, 14:28(e)an\n1.-Bideoak ikusiz gero, guri bezala besteei gertatu zaiela, ikasleak gogo barik, ganora barik, motibazio barik daudela.\nBeste era batean irakastea beharrezkoa zela ikusita, hasi ziren teknologia erabiltzen, eta ikusi dute posiblea dela.\n2.-Teknologiari esker ikasleak gogoz aritzen dira eta bakoitzak bere erritmoaz ikasten du.\n3.-Bai, segurunenik, gertatzen denada ez dakidala zelan egin.\nEzabatutako erabiltzailea - astelehena, 2016(e)ko azaroaren 14(e)an, 10:49(e)an\n1- Sugatra Mitra "A hole in the wall". Bere saiakera desberninak aipatzen ditu, adierazi nahian umeek baliobideak izan ezkero eta kuriositatea pixka bat astinduta, edozein ostopo gainditzeko kapazak direla.\n- Salman Khan "Khan Academy". Ikasteko modu desberdina aipatzen du, ikasle bakoitzaren erritmoa errespetatuz eta azalpenak etxean eta lanak gelan eginez.\n- Carol Dweek "Experta en motivación". Garrantzi gehiago duela dio jarduerak eta estrategiak umeen azkartasuna edo inteligentziak baino.\n2-The power of yet\n3- Goian aipatutako esaldia eguneroko lanean aplikagarria da eta kontuan hartu beharrekoa\nEzabatutako erabiltzailea - astelehena, 2016(e)ko azaroaren 14(e)an, 08:18(e)an\n1. bideoa cesar Arada>> " Munduko puntu ezberdinetan, antzerako arazoak dauzkagula erakusten digu, eta batzuk lortzen dituzten aurrerapenak betse batzurentzat erabilgarriak izan daitezkeela, gauzak honela ikasleei arazoak planteatu eta beraiek hauei irtenbidea aurkitzen zaiatu behar dira, mu du osoaren erabilgarri izan daitezen, daukaten imajinazioaren bitartez gauza arrigarriak sortzeko gai bai dira"\n*Esaldia> "ikasleen imaginazioaren beharrean gaude aurkikuntza arrigarriak lortzeko"\n*GH> Bai erabilgarria da. Klaseen planteamendua egiterakoan analitikoki dena zehaztuta eraman beharrean, irtenbideak beraiek aurkitu ditzatela bideratu behar da, eta ahal bada ez dadila soilik irtenbide bakarra izan daukaten imaginazioarekin guk pentsatzen ez ditugun irtenbideak ere lortuko bai dituzte.\n2. bideoa Carol Dweck> laburpentxoa> orain arte eduki dugu kalifikazio eta irakaskutza estiloaren ordez, " "todavia eta oraindik ez" bezalako hitzek ikasleei motibazioa eta ekiteko indarra transmititzen die. oraindik ez ikuspegi honekin ikasleak laneean jarrita, beraien artean egon daitezkeen ezberdintasunak berdintzera joango dira eta hau lortu daiteke, eta beti erronka bat ikusiko dute aurretik honek ikasteko motibazioa eta bizitzan agertuko zaizkien arazo ezberdinei aurre egiteko gogoa lortuko dutelarik..\naukeratutako esaldia "Ikasleen prozesua indartu behar da, ikasle indartsu eta erresistenteak lortzeko!"\nGH> ba oso erabilgarria da gure ikasgaian, batez ere "ezin dot" esaten duten ikasleekin gauza berri baten aurrean, nire ewrantzuna beti izaten da " ezin dot" ez dagoela nire hiztegian eta "ahaleginduko nahiz" edo bideoan agertzen den moduan "oraindik ez" esan behar dutela eta emaitza lortzen ahalegindu a tope!!\n3. bideoa>> Tokion dagoen "jardin de infancia" berezi baten inguruko hitzaldia da, non bere forma obalatuaren bitartez, haurrek beste heziketa modu bat lortzen dute, askeagoa, beraiek konturatzen dira non, nola, dabiltzan eta ea egoki dabiltzan. Honela, hitzaldia ematen duenaren arabera, ikastetxeen arkitekturak zerikusi handia dauka ikasleen heziketan, eta askotan ikasleek erortzen ikasi behar dute, jaiki eta gogorrago aurrera egiteko.\n* Esaldia>> "Zarata edukitzea klasean garrantzitsua da! gehiago konzentratzen laguntzen die!"\n*GH klasean> Benetan be erabilgarria, beti ere arazo egoera ezberdinak planteatzen badizkiegu ikaslee i eta emaitzak beraiek aurkitu behar dituztenean, eta hau txikitatik erakutsi ezgero, arazo asko eta asko adolezentziara iritsi orduko konpunduta daude, eta askotan beraiek elkarren artean lagunduta gainera, gure interbentzio zuzenk gabe!"\nEzabatutako erabiltzailea - igandea, 2016(e)ko azaroaren 13(e)an, 23:31(e)an\nEguneko sasoiari jakintza-mota eta ikasteko modu ezberdinak dagozkiola, errealitatetik eta ezagutza esanguratsutik hurbilago daudenak. Hori lortzeko, ikasteko bidea beste modu batera antolatzea proposatzen digu hizlariak.\nMateriala eskura utzita, ikasleei euren kontura ikertzen uztea.\n2. bideoa: Khan proiektua\nBesteak beste, ikaste-prozesu zehatzari buruz aritu da hizlaria, ondo menperatutako ezagutzek hurrengo urratsaren oinarria osotzen dutelarik. Eta menperatze-mailaren etengabeko informazioa jasotzen duela irakasleak ikasle bakoitzaren gainean, interbenzioa eragingarriago izateko.\nGehien interesatu zaidan atala ikasleei egin ahal zaien jarraipenari buruzkoa izan da, eta nola antolatzen mailakatu den ikasi beharrekoa\nEmakumeok ingurutik jasotzen dugun gure jokaera nolakoa izan behar den agindu ikustezina, akatsari lekurik utzi gabe, eta horrek dakarren ondorioa ikasteko behar diren esperientzietan\nEmakumeei perfektua izaten irakasten diete; gizonei, aldiz, ausartak izaten\nEzabatutako erabiltzailea - igandea, 2016(e)ko azaroaren 13(e)an, 21:08(e)an\n1.Cesar Harada "Arazo batetik abiatuta..."\nGuztiz interesgarria iruditu zait motibo desberdinegatik. Batetik, eskolan egiten dena zerbait erreala da, zergaitia dauka eta zertarako argia. Euren tailer-gelan 6 urtetik 15 urte bitarteko ikasleek benetako tresnak dituzte, benetako arazoei aurre egiteko.Arazoak eta irtenbidea besteek hartze dute kontuan, besteen eta guztion onura kontuan hartzen da. Bestetik, irakaslearen papera; ikasle bakoitzaren ideia onenaren kudeaketa. Ikaslearen imaginazioa abiapuntutzat hartuta.\nSugatra Mitra "A hole in the wall" Gure hizkuntza sistemaren oinarria aztertzen du eta berak egindako saiakera desberdinak azaltzen ditu. Baliabideak guztion esku egonda, umeek oztopoak gainditzen dituzte euren kuriositatea asetuz. Mitrak etorkizunerako irakaskuntzaren diseñua bideratu nahi du munduko ume guztien bermaz.\nEmakumeen sozializazioa, Hezkuntzan balioan transmisioan ezin bestekoa da ausardiaren balioa ikasteko prozesua modua bultzatzea.\n2. "Imagination is more important than knowlegde"\n3. Carol Dwecken hitzak "not yet" Eta Reshmarenak perfekzioa ez da bidea, ausardia bai. Eguneroko lanean kontuan hartzea funtsezkoak jotzen ditut.\nEzabatutako erabiltzailea - igandea, 2016(e)ko azaroaren 13(e)an, 17:49(e)an\nIkusi ditudan bideoak dira:\nSalman Khan: Khan Academy. Edukiak lantzeko beste era bat erakusten digu, bideotan oinarrituta, non azalpenak etxean jasotzen dira klasean beharrean, eta ariketak klasean etxean beharrean.\nCarol Dweck: Experta en motivación. Ikasleek esfortzuarekin eta lan egiten hobetu dezaketen sinetsi behar dute eta ildo berean esfortzu hori goraipatu behar dugu.\nReshma Saujani: Emakumeen sozializazioa. Emakumeen potentzial guztia garatzeko, arriskuak hartzen ikasi behar dute. Horretarako gizonezkoen jasotzen duten hezkuntza berdina eman behar zaie.\nEsaldia: “We are raising our girls to be perfect and we are raising our boys to be brave”\nAplikagarritasuna: Khan Academy materialak aplikagarriak izango zen B eredukoekin, familien ekonomia-maila ona izango balitz (ordenagailua / tableta eta wifi konexioa beharko zuten)\nEzabatutako erabiltzailea - larunbata, 2016(e)ko azaroaren 12(e)an, 21:18(e)an\nBideo gehinetan ikusi dut edo orain arte izan dugun irakaskuntza ereduari kritika batzutan oso zorrotza (Sugata Mitra edo Salman Khan). No es necesario enseñar. Ellos pueden hacerlo solos edo ikasleen potentziala defendatu (Carol Dwech) Equality happens, tranforming the meaning of effort and difficulty.\nAmaitzeko Imagination is more important than knowledge: Nik uste binomio hau mantendu daitekela.\nEzabatutako erabiltzailea - larunbata, 2016(e)ko azaroaren 12(e)an, 17:42(e)an\nI have chosen the videos on women´s socialization, on motivation and on the SOLE Project. I totally agree with the main ideas in the two first ones: 1. Socializing girls to be brave and taking risks instead of promoting perfection; 2. Changing Mindsets to push students out of their comfort zone. Even though I am not so keen on Mitra’s statements I still find the SOLE Project (broadband + collaboration + encouragement) can be of help in many places and even a starting point to develop some classroom activities.\n“Use technology to humanize classrooms” and “Don’t worry about being perfect, but about being brave”.\nI guess, after watching the videos I can be more conscious about praising processes, more encouraging to take risks and make mistakes and try to focus increasingly on setting more (creative) challenging tasks.\nEzabatutako erabiltzailea - larunbata, 2016(e)ko azaroaren 12(e)an, 16:14(e)an\nCarol Dweck: motibazioan aditua\nHitzaldian Carol Dweck psikologoak zera azpimarratzen du: umeak dakiena edo ze azkarra den ala ez baino, garrantzitsuagoa dela goraipatzea eta indartzea bere saiakera, kemena eta nola jarduten ari den (erabiltzen duen bidea edota estrategiak), prozesuari produktuari baino garrantzi gehiago emanez. Sinetsi eta erakutsi behar diegu bideak duela garrantzia (konpetentziak) eta ez bakarrik emaitza (ona edo txarra).\nSalman Khan: Khan academy\nBere irakasteko ideia aurkezten digu, hezkuntza bideoen erabilpena goraipatuz ikasle bakoitzak bere erritmora eta berak aukeratzen duen momentuan eta tokian (etxean, liburutegian..) ikasi dezan, gelako denborak ikasleen elkarren arteko lana, zalantzak argitzeko eta elkarren arteko interakziorako utziz irakaslearen gidapenean.\nReshma Saujani: Emakumeen sozializazioa\nReshmak esaten duenez neskak eta mutilak ez ditugu berdin hezten ez eskolan ez gizartean. Mutilak ausartak eta akatsei aurre egitera animatzen diegun bitartean neskei perfektak izan behar direla sinetsi arazten diegu. Ondorioz neskek kale ez egiteagatik ez dituzte arriskuak hartzen, aurrera egiteko zailtasun gehiago izanez.\nThe power of yet esaldiaren indarra\nTeach girls bravery, not perfection, eta ez neskak bakarrik, ikasle guztiak (ausartak eta jakinguratsuak)\nGorputz Hezkuntzako hainbat Unitatetan, Carol Dweck-ek azaltzen duen ildo horretatik jarduten saiatzen gara eta ikasleen jarduna eta planteatutako arazoei aurre egiteko erabilitako estrategia eta erak goraipatzen ditugu, lortutako emaitzen gainetik.\nEzabatutako erabiltzailea - ostirala, 2016(e)ko azaroaren 11(e)an, 09:54(e)an\nBideoa: motibazio aditua: Eskoletan umak hezi behar dira hondinoarenean eta ez oraingoan, goraipatu prozesoa, ez inteligentzia ezta talentua. Goraiptu umeen prozesua bere adorea, bere estrategia.\nBideo umeek retoaren bidez konpontzen dute arazo lokal bat, beste reto baten bidez arazo erremoto bat, interneten ikusitakoa, konponduko dute, ete hemendik pasatzen da arazo global batetara konpontzera.\nBideoa: Emakumeen sozializazioa. Neskak hezi behar dira arriskuak onartzeko eta ez perfektuak izateko, horrela lana hobeto banatuko da.\nEmakumeak arriskatu behar dira eta ez perfektuan izan.\nEzabatutako erabiltzailea - asteartea, 2016(e)ko azaroaren 8(e)an, 19:23(e)an\n1. Lehenengo bideoa: Hezkuntza eta eskola sortu zireneko kontestuak ez du zer ikusirik XXI. mendeko eskolarekin eta bere kontestuarekin. Eskola helburu batzuekin sortu zen, baina gaur egun helburu horiek guztiz aldatu dira. Lehengo eskolak irakurtzen, idazten eta eragiketa sinpleak egiten zekiten pertsonak lortzea zuen helburu, baina guk pertsonak etorkizuneko gizarterako hezi behar ditugu, ahalik eta diziplina gehienetan konpetente izan daitezen.\nHirugarren bideoa: Helburuak ez dira epe laburrerako jarri behar, epe luzerako baino. Horrela, momentuko porrotaren aurrean (now), ikasleei egin duten errakuntzatik ikasi ahal dela irakatsiko diegu eta errakuntza horretatik oraindik (yet) eraikitzen ari direla jakintza. Abildadea garatzeko ahalmena dute eta oztopoei ahaleginduz egin ahal diete aurre. Orainak (now) ez du hainbesteko garrantziak, ekiteak baino (yet).\nBosgarren bideoa: Neskak eta mutilak desberdin hezten ditugu. Neskengandik balore batzuk espero ditugu eta mutilengandik beste batzuk. Balore horien arabera bide desberdinetatik eramaten ditugu neskak eta mutilak. Ez dago zertan esan, gaizki egiten ari garela.\n2. Bi esaldi dira interesgarri nire ustez. Lehenengo bideoan Schools as we know them now are obsolete eta hirugarrenean not yet is a path into the future\n3. Laugarren bideoa da batez ere interesgarria unitate didaktikoetan aplikatzeko. Euren inguruan dituzten arazoak aztertzen dituzte (kutsadura) eta horri nola egin aurre diseinatu egiten dute. Beharbada unitate didaktikoetarako aplikagarriena bideoan esaten dena da: garrantzitsuena ez da ezagutza, imajinazioa baino.\n◄ Reshma Saujani: Emakumeen sozializazioa\nJoan hona... Joan hona... SARE HEZKUNTZA PROIEKTUA 1.Sare Hezkuntza: eraldaketa teknologiko-pedagogikoa Sugata Mitra: The hole in the wall Salman Khan: Khan Academy Carol Dweck: Experta en motivación Cesar Harada: Arazo-egoera batetatik abiatuta... Bideo gehiago Reshma Saujani: Emakumeen sozializazioa 3. Hausnarketa Zygmnut Bauman: Educación líquida Ken Robinson: Motibazioa Zer da PLE-a? Konpetentziak eta aplikazioak Irakasleen konpetentzia digitalak Aurkeztu zure PLE-a symbaloo aplikazioaren bidez Symbaloo tutoriala erderaz SYMBALOOko tutoriala 4. Zure PLEa Project Based Learning: Explained (SPANISH) Roger Schank-i eginiko elkarrizketa Proiektuetan Oinarritutako Ikaskuntza Oinarrizko konpetentziak Heziberri 2020. Hezkuntza-eredu pedagogikoaren markoa. Metodologia 5. Heziberri 2020ko marko pedagogikoa 6. Proiektuetan oinarritutako ikaskuntza eta konpetentziak Proiektuka lantzen. Hainbat adibide KONTROL ZERRENDAK 7. Adibideen azterketa 8. Zure proiektuaren eskema Popplet-en eskulibura Helbide lagungarriak Arazo-egoeren ezaugarriak Egoeren eremuak eta familiak hautatzeko irizpideak 9. Zer dira "arazo-egoerak"? 10. Arazo egoerak proposatzen PADLET, tabloi birtualaren tutoriala Zertarako erabili tabloi birtualak gelan? Interneteko egileen lizentziak SARRERA ATAZA PROZESUA: jarduerak diseinatzen EBALUAZIOA. Teoria eta adibideak EBALUAZIOA. Hainbat tresna IRAKASLEENTZAKO GIDA 11. Bidali zure sekuentzia didaktikoaren helbidea ARLOAREN EDO IRAKASGAIAREN URTEKO PROGRAMAZIO DIDAKTIKOA EGITEKO TXANTILOIA PROGRAMAZIOA EGITEKO GIDAK ARAZO EGOERA BATETIK ABIATUTA UNITATE DIDAKTIKO BAT PROGRAMATZEKO TXANTILOIA UNITATE DIDAKTIKOAK EGITEA ETA EBALUATZEA HEZKUNTZA-ESPARRU BERRIAN HEZIBERRI 2020: UNITATEAK, ARAZO EGOERAK... HEZIBERRI 2020ren GAINEKO PRESTAKUNTZA HEZKUNTZA-EREDU PEDAGOGIKOAREN MARKOA CURRICULUM DEKRETUAK HEZIBERRI 2020 PLANA Dokumentu eta argitalpenak > Curriculum, konpetentziak, ebaluazioa eta hobekuntza\n3. Hausnarketa ►


Irekia Eusko Jaurlaritza - Gobierno Vasco :: Berrehun motozalek jaso dute bide-segurtasunari buruzko formakuntza Jaurlaritzaren eta Nafarroako Gobernuaren ekintza bateratu batean\nBerrehun motozalek jaso dute bide…\nBerrehun motozalek jaso dute bide-segurtasunari buruzko formakuntza Jaurlaritzaren eta Nafarroako Gobernuaren ekintza bateratu batean\n<img src="https://www.irekia.euskadi.eus/uploads/cover_photos/57805/original/PHOTO-2019-10-24-17-19-55.jpg" style="max-width:100%" alt="" />\nHelburua errepideetako istripuen tasa jaistea da, aurten, orain arte, 15 motozale hil baitira Euskadin\nIrailean eta urrian 200 motozale inguruk parte hartu dute Nafarroan, Los Arcoseko zirkuituan, Jaurlaritzak Nafarroako Gobernuarekin lankidetzan antolatutako bide-segurtasuneko formakuntza-ekintzan. Partaideen % 70 inguru Euskadikoak izan dira eta gainerako % 30 Foru Erkidegokoak.\nGuztira lau ikastaro antolatu dira irailaren 7an, 8an eta 14an eta igande honetan, urriaren 27an, eta hainbat ariketa egin dira zilindrada ertaineko eta handiko motozikleten gidatze segurua sustatzeko. Formakuntza-saioetako gaiak izan dira motozikleta kontrolatzeko teknikak, frenatzeko modu ezberdinak, hiriko eta hiriarteko trafikoan izan behar duten posizionamendua, trazadura eta segurtasun pasiboko neurriak, hala nola, airbaga duten eta istripua izanez gero lesioak izateko arriskua nabarmen murrizten duten jantziak.\nJaurlaritzako Trafiko Zuzendaritzaren ’Nire gurpiletan jar zaitez - Ponte en mis ruedas’ Estrategiaren baitan antolatutako ekintza da, eta helburua du motozaleak behar bezala ez gidatzearen arriskuen inguruan sentsibilizatzea eta beste era bateko ibilgailuen gidariak bi gurpilen gainean ibiltzen direnen zaurgarritasunaren inguruan kontzientziatzea.\nFormakuntza-jardunaldietan Eusko Jaurlaritzako Segurtasun Saileko Trafikoko zuzendari Sonia Díaz de Corcuera izan da, eta herritarrak bide-segurtasunaren arloan kontzientziatzen jarraitzeko premia azpimarratu du: “Eusko Jaurlaritzako Trafiko Zuzendaritzatik gidatze segurua sustatzearen aldeko apustua egiten jarraituko dugu, Euskadiko errepideetan istripuen tasari amaiera emateko modurik onena horixe baita. Arreta berezia eskainiko diegu kolektiborik zaurgarrienei, eta horien artean motozaleak daude, txirrindulariekin eta oinezkoekin batera”.\nBestalde, Díaz de Corcuera kezkatuta agertu da aurten gora egin duelako hildako motozale-kopuruak; izan ere, 15 motozale hil dira Euskadiko errepideetan, eta 2019an hildako gidarien erdia dira.\nBide-segurtasunari buruzko formakuntza bateratu hau Eusko Jaurlaritzako Segurtasun Sailak eta Nafarroako Gobernuko Lehendakaritzako, Funtzio Publikoko, Barneko eta Justiziako Departamentuak trafikoaren eta bide-segurtasunaren arloan lankidetzan jarduteko izenpetutako lankidetza-protokoloan jasota dago.\nIldo berean, Eusko Jaurlaritzako Trafiko Zuzendaritzak aktiboki parte hartzen du antzeko beste ekitaldi batzuetan ere, hain zuzen ere, bide-segurtasunari buruzko informazioa zabaltzeko. Horrela, urriaren 19an, esate baterako, Sodupeko Harley Egunean parte hartu zuen, eta bertan karpa bat instalatu zuen motozaleak sentsibilizatzeko eta kontzientziatzeko materiala banatzeko.\nBestalde, Trafiko Zuzendaritzak ‘Euskadin bideko elkarbizitza sustatuz, mugikortasun seguru baten alde’ izenburua duen jardunaldi bat antolatu du Donostiako Tabakalera Kultura Garaikidearen Nazioarteko Zentroan datorren azaroaren 27an.\nJardunaldiaren helburua esperientziak eta jardunbide egokiak partekatzea da, mugikortasun seguruagorako bidean aurrera jarraitzeko. Jardunaldian izena emateko interesa dutenek www.seguridadvialeuskadi.eus. gunean eman dezakete aforoa bete arte.\nPHOTO-2019-10-24-17-19-55.jpg 500 KB (jpg)\nEhun motozalek parte hartu dute Eusko Jaurlaritzak eta Nafarroako Gobernuak Los Arcoseko zirkuituan antolatu duten bide-segurtasuneko formakuntza-ekintzan\nSonia Díaz de Corcuerak motor-gidarientzako bide-formakuntzari buruzko ADEVIC elkartearen eta FETEVI fundazioaren jardunaldi teknikoetan parte hartu du\nEusko Jaurlaritzak berriz ekingo die segurtasunez gidatzeko motor-gidarientzako ikastaroei\nEusko Jaurlaritzak sentsibilizazioa indartuko du motor-gidarien kolektiboan istripuak gutxitzeko\nBerrogeita hamar motozalek parte hartuko dute bihar Eusko Jaurlaritzak eta Nafarroako Gobernuak Los Arcoseko zirkuituan antolatu duten bide-segurtasuneko ekintzan\nErtzaintzak eta udaltzaingoek motozikleten kontrola indartuko dute


Julen Burgos laudioarrak parte hartuko du Rockein musika lehiaketako finalean larunbatean - Laudio - Aiaraldea.eus\nJulen Burgos laudioarrak parte hartuko du Rockein musika lehiaketako finalean larunbatean\nAitor Aspuru Saez 2021-11-24 07:00\nJulen Burgos bakarlariak debuta egingo du larunbatean. / J. B.\nBasauriko Sozial Antzokian izango da finala eta tokiko artista onenen kategorian lehiatuko da laudioarra.\nLarunbatean, azaroaren 27an, eta pandemiak ekiditen ez badu, Julen Burgos laudioarrak Rockein musika lehiaketako finalean joko du. Basauriko Sozial Antzokian izango da emanaldia eta sarrera doakoa da, baina aurretik eskuratu beharra dago hemen. Artistak jendea animatu du, kontzertura joan dadin.\nFinalean Kurixe eta La Nevera Vacía taldeak izango ditu aurrean. Hala ere, Burgosentzat finalean egotea garaipena da, berez: "Rockein lehiaketara bidali nituen abestiak besteen iritziak jaso nahi nituelako nire abestiei buruz eta erantzuna oso positiboa izan da".\nZentzu horretan, larunbatean bere debuta egingo du bakarlari gisa eta berak gogoko duen eredua jarraiki: "kitarra eta ahotsa soilik, modu biluzian eta naturalean".\nJulen Burgosek larunbatean egingo du debuta bakarlari gisa. Berarentzat finalean egotea garaipena da.\nPandemia eta sorkuntza\nBerez, Julen Burgosek Goaz taldean parte hartu zuen eta betidanik sortu du musika. Duela urte batzuk kitarra elektrikoa baztertu eta kitarra flamenkoa jotzeari eta teknika hobetzeari ekin zion, pretentsiorik gabe: "Niretzat egiten nituen abestiak eta etxean jotzen nituen. Pandemiak itxialdia eragin zuenean, ordea, mundua gelditu zen eta denbora izan nuen zenbait abesti berreskuratzeko eta hobetzeko. Guztiak ziren euskaraz".\nIzan ere, musikariak azaldu du barrutik egiten dituela kantak eta konposizioek, nolabait, erabakitzen dutela euskarazko edo gaztelerazko testua izango duten. Zentzu horretan, diskoa prestatzen ari da eta jadanik hiru abesti grabatu ditu euskaraz eta beste bi edo hiru erregistratuko ditu gazteleraz.\nOrain, finalean ez ezik, grabaketan ere dago buru-belarri sartuta eta espero du Gabonetan diskoa kaleratzeko aukera izatea. Lehiaketa irabaziko balu, diskoaren grabaketa jasoko luke sari moduan. Baina, momentuz, bere kabuz ari da lanean.


“GILTZARRI UDAKO GUNEA2020” IZENA EMATEKO FITXAK – Giltzarri\nHemen utziko dizkizuegu izena emateko behar diren agiriak.\nMesedez, irakurri arretaz dokumentazio guztia.\nIZENA-EMATEKO FITXA ETA 4. ERANSKINA BEHAR BEZALA SINATUTA BIDALI EMAIL BIDEZ:\nPLAZAK ESLEITZEKO BALDINTZAK:\nGehienez 3 ibilbide-aukera aukeratuko dira, 1, 2, 3 jarrita, lehentasun-ordenaren arabera.\nAhalik eta pertsona gehienek parte hartu ahal izan dezaten, astean behin ibilbide bakarrean parte hartu ahal izango da, eta soilik plaza libreak geratzen badira, astean bigarren ibilbide bat egin ahal izango da.\nPlazen ehuneko bat behar bereziak dituzten pertsonentzat gordeko da.\nJarduerak aldatu edo baliogabetu ahal izango dira, salbuespenezko arrazoiengatik.\nPlazak esleituko dira inskripzio-ordenaren arabera. Dokumentazioa posta elektronikoz eta behar bezala sinatuta bidali behar da giltzarri@barakaldo.eus helbidera, ekainaren 23tik, 9:00etatik, ekainaren 25era arte, 14: 00etan. Ez da onartuko izena emateko epea baino lehen bidalitako eskaerarik.\nDokumentazioa paperean jaso eta GAZTEBULEGOAtik bidali ahal izango da astelehenetik ostiralera, 9:00etatik 14:00etara (ekainaren 23-25tik). Aldez aurretik hitzordua eskatzea gomendatzen da 944789596 telefonoan.\nTOPALEKU DIGITALA: IPUINA


Euskal Gidoi Onenari Saria – Zinemaldia 2018 | Gidoi\nEuskal Gidoi Onenari Saria – Zinemaldia 2018\nBy Eguzkiñe Aranzibia on\t 19/09/2018 Actualidad\nEuskal Herriko Gidoigileen Elkarteak Euskal Gidoi Onenari Saria emango du Zinemaldiaren esparruan\nLaugarren urtez, Euskal Herriko Gidoigileen Elkarte Profesionalak Euskal Gidoi Onenari Saria emango du Donostiako Zinemaldian aurkeztutako euskal ekoizpenak diren fikziozko film luzeen artean.\nKELER gunean (Ramón María Lili pasealekua, 2) emango da irailaren 28an 19:00rak eta 21:00ak bitartean.\nGidoilari eta ekoizlea. IZAR Films ekoiztetxea sortu zuen 2011 eta bere lanen artean daude Agur Esatea, Muga Deitzen da Pausoa eta Bihar Dok Amairu luzemetraiak. Lan hauez gain, 8 film labur, webserie bat eta antzezlan bat ekoiztu ditu, bere ekoizpenetan genero berdintasunari garrantzi handia emanez. (H)emen Ikusentzunezko Emakumeen Elkarteko sortzaile eta presidentea da eta gaur egun Ni Naiz Naizena dokumentalean zuzendari lanetan murgilduta dago.\nAktore moduan ezagutzen dugu batez ere, Goenkale eta Mugaldekoak telesailetan, esate baterako. Baina Iñaki Beraetxe gidoigile, zuzendari eta bikoizle lanetan ere aritzen da. 1998tik, bederatzi film labur zuzendu ditu, azkena, Marylin. 2002an Gasteizko Ikusentzunezko Festibalean lehen saria lortu zuen. Bere film laburrek bost aldiz eskuratu dute bigarren saria Lekeitioko Zinebileran.\nIkusentzunezko Komunikazioan lizentziatua eta Zine Zuzendaritzan diplomatua (ECAM). 2015an Ikasketa Feminista eta Generoaren Masterra burutzen du EHUn. Hurrengo film luzeak idatzi eta zuzendu ditu: Muga Deitzen da Pausoa, Gure Oroitzapenak, Verabredung, Iragan Gunea Berlin eta Amaren Ideia. Gaur egun Kuartk Valley dokumental luzean ari da gidoilari eta zuzendari bezala.\nLehian sartzen diren filmak


Innobideak Prestakuntza 2019. Prestakuntza kudeaketa aurreratuan - SPRI\nArgitalpenak 7 urtarrila, 2019 Innobideak innobideak kudeabide innobideak lehiabide innobideak pertsonak Innobideak prestakuntza\nTestuinguru sozioekonomikoa betirako aldatu da, eta euskal enpresek, eta ETEek bereziki, egokitzeko modu hoberena aurkitu behar dute. Euskal industriak ikuspegi kontzeptual eta estrategiko berria behar du, industria berria fabrikazio aurreratuaz harago doalako.\nEusko Jaurlaritzaren Ekonomiaren Garapen eta Azpiegitura Sailak diseinatutako Innobideak estrategiak lehiakorrago izaten laguntzen die enpresei, eta estrategia horren esparrukoa da Prestakuntza programa. Programa hori doako prestakuntza moduluz osatuta dago; SPRIk gauzatzen ditu EUSKALITekin lankidetzan, eta Kudeaketa Aurreratuko Ereduaren sei elementuetan aurrera egiteko diseinatuta daude, eredu hori baita programaren erreferente nagusia. Sei elementu horien bidez, enpresek berrikuntza gauzatu eta lehiakorrago izatea lortuko dute; honako hauek dira: Estrategia / Bezeroak / Pertsonak / Gizartea / Berrikuntza eta Emaitzak.\nNagusiki praktikoa den metodologia baten bidez, parte hartzen duten pertsonek adibideak eta jarraibideak landuko dituzte, beren enpresetan une bakoitzean sortzen diren kontzeptuak aplikatzeko. Industria enpresetako eta industriarekin lotutako zerbitzu enpresetako (erauzteko industria jarduerak gauzatzen dituzten enpresak, jarduera eraldatzaileak edo ekoizpenekoak gauzatzen dituztenak, aurrekoetako ekoizpen prozesuekin eta Informazioaren eta Komunikazioen Gizartearekin lotutako zerbitzu teknikoak ematen dituztenak) gerenteei eta zuzendariei zuzenduta dago. Ekimena doakoa da, eta modulu independentez osatuta dago. Modulu horiek goiz bateko iraupena dute, eta pertsona bakoitzak nahi beste modulutan izena eman ahal izango du. Horietan, Kudeaketa Aurreratua osatzen duten eta Kudeaketa Aurreratuaren Ereduan jasota dauden elementuei buruzko jakintza eta oinarrizko kontzeptuak landuko dira.


Juan Joxe Agirre, Teknopolis lehiaketako irabazle!\nTeknopolis, Elhuyar eta Euskal Telebistak ekoiztutako programaren barruan argazki lehiaketak egoten dira, eta apirilekoan, "Udaberria" izeneko lehiaketan Juan Joxe Agirre, gure elkarteko kidearen argazkia izan da irabazlea. Zorionak!\nHemen duzue bere argazkia, ederra benetan.\nSokamuturra 2014 argazki lehiaketako Sari Herrikoia\nSokamuturreko argazki lehiaketako erakusketan bertara gerturatzen zen jendeak berarentzat argazki onena zein zen bozkatu ahal izan zuen, eta botu denak kontatu ondoren boto-kopuru gehiena "Hola-ke-ase", Borja Eizagirreren argazkiak lortu zituen, beraz berarentzat Sari Herrikoia.\nImanol Elias, sokamuturra argazki lehiaketako irabazleak\nAurreko astean, martxoak 14an, Fernando Oregi, Xanti Rodriguez eta Jabier Beristainek osatutako epahi-mahia bildurik, eta iñauterietan ospatutako XXXV. Sokamuturra argazki lehiaketa Imanol Elias sarian parte hartu zuten 28 argazkilarien 155 argazki ikusi eta aztertu ondoren, honako erabakia hartu zuen.\n1. Juan Mari Ibarzabal, 365€ eta garaikurra.\n2. Iñaki Etxenagusia, 235€ eta garaikurra.\n3. Carlos de Cos, 200€ eta garaikurra.\nEta Iñaki Joaristi "Altzarte" saria, Inauterietako jai giroari buruzko argazki onena:\n6. Javier Yarnoz, "Fiesta" argazkiarekin, 150€ eta plaka\nBeti bezala argazki irabazleak gure web guneko Ekintzak/Lehiaketak sailean ikus ditzakezue.\nImanol Elias, sokamuturra argazki lehiaketako sari banaketa 2014\nGaur martxoak 22, eguerdian izan dugu aurtengo Sokamuturreko Imanol Elias argazki lehiaketako sari banaketa. Ohiturari jarraituz, ekitaldia hasi baino lehen eta argazki elkartearen izenean Imanol Elias gogoratuz, bere emazte zenari lora sorta bat oparitu zaio.\nSari banaketarekin batera, sokamuturreko argazki erakusketa ere irekita eman da. Beraz nahi duenak, lehiaketako argazkiak ikusteko aukera izango du Betharram aretoan. Argazki erakusketa, Apirilak 10 egongo da irekita.\nOrdutegia: astelehenetik ostiralera, 18:00etatik 20:00etara eta astebukaeratan, 12:00etatik 14:00etara. Bertara urreratzen den guztiak bere argazki gustokoenari botoa eman ahal izango dio.\nHemen dituzue sari banaketako argazkiak.\nImanol Elias 2014, sokamuturrari buruzko argazki lehiaketa\nUrtero bezala, ihauteriak ere Azpeitira gerturatzen ari dira, eta hauekin batera Sokamuturra eta Ihauteri giro inguruko argazki lehiaketa.\nIhauteri jaietako egun hauetan, helduen sokamuturrean argazkiak atera beharko dira, hau da, martxoak 2, 3 eta 4 egunetan.\nArgazkiak txuri beltzean izan beharko dira eta eta da onartuko argazki muntaiarik. Egile bakoitzak gehienez 5 argazki aurkeztu ahal izango ditu, gehienez sari batetarako hautatua izan daitekelarik (sari 'berezia' kontuan izan gabe).\nArgazkien tamaina 20x30 cm koa izan beharko da, eta argazki bakoitzaren atzean argazkiaren titulua, argazkilariaren izen abizenak, helbidea eta kontaktu telefono bat egon beharko dira. Argazki guztiak gainera, jpeg formatuan CD batean aurkeztu beharko dira.\nArgazkiak aurkezteko azken eguna martxoak 13a, gaueko 10tan izango da.\nNahi duenak hemen ditu jeisteko 2014ko sokamuturreko argazki lehiaketako oinarriak.\nGorka Arregi eta Valen García, Santo Tomas lehiaketako irabazeak\nBidea argazki lehiaketako sari banaketa\n"XLI Trofeo Guipuzcoa Internacional" argazki lehiaketan, Iñaki Aranburu finalista